കുമ്പള കൊലപാതം: വൈരാഗ്യം ഒരു സ്ത്രീയുമായുള്ള ബന്ധത്തെ ചൊല്ലി, ആസൂത്രണം മദ്യപാനത്തിനിടെ | more details of kumbala murder case\nകുമ്പള കൊലപാതകം: വൈരാഗ്യം സ്ത്രീയുമായുള്ള ബന്ധത്തെ ചൊല്ലി, ആസൂത്രണം മദ്യപാനത്തിനിടെ\nKasaragod, First Published 19, Aug 2020, 2:49 PM\nഒരുമിച്ചിരുന്ന് മദ്യപിച്ച ശേഷമാണ് നാലംഗ സംഘം കൃത്യം നടത്തിയത്. കൊലപാതകത്തിന്‍റെ ആസൂത്രണങ്ങള് നടത്തിയത് മദ്യപാനത്തിനിടെയായിരുന്നു.\nകാസര്‍കോട്: കാസര്‍കോട് കുമ്പളയിൽ യുവാവിനെ വെട്ടിക്കൊലപ്പെടുത്തിയ കേസുമായി ബന്ധപ്പെട്ട നിര്‍ണായക വിവരങ്ങള് പുറത്ത്. ഒരു സ്ത്രീയുമായുള്ള ബന്ധത്തെ ചൊല്ലിയുളള വ്യക്തിവൈരാഗ്യമാണ് കൊലയിലേക്ക് നയിച്ചതെന്നാണ് മുഖ്യപ്രതി നൽകിയ മൊഴി.5മാസത്തിലേറെയായി പ്രതി ശ്രീകുമാറിന് കൊല്ലപ്പെട്ട ഹരീഷുമായി വൈരാഗ്യമുണ്ടായിരുന്നു. ഒരുമിച്ചിരുന്ന് മദ്യപിച്ച ശേഷമാണ് നാലംഗ സംഘം കൃത്യം നടത്തിയത്. കൊലപാതകത്തിന്‍റെ ആസൂത്രണങ്ങള് നടത്തിയത് മദ്യപാനത്തിനിടെയായിരുന്നു.\nഅതേ സമയം ആത്മഹത്യ ചെയ്ത മണിക്കും റോഷനും കൊല്ലപ്പെട്ട ഹരീഷമായി മുൻപരിചയമോ ബന്ധമോ ഇല്ലെന്ന് പൊലീസ് വ്യക്തമാക്കി. കൊലപാതകത്തിന് ശേഷം ഉപേക്ഷിച്ച വസ്ത്രം കണ്ടെത്താൻ പ്രതി ശ്രീകുമാറുമായി പൊലീസ് തെളിവെടുപ്പ് നടത്തുകയാണ്.\nകുമ്പള കൊലപാതകം: 'ആത്മഹത്യ ചെയ്ത റോഷനും മണികണ്ഠനും കൃത്യത്തില് പങ്ക്', പ്രതി കുറ്റം സമ്മതിച്ചു\nഇന്നലെ വൈകിട്ട് തൂങ്ങിമരിച്ച മണിക്കും റോഷനും കൃത്യത്തിൽ നേരിട്ട് പങ്കുണ്ടെന്നും നേരിട്ട് പങ്കെടുത്ത ഒരാളെക്കൂടി പിടികൂടാനുണ്ടെന്നും പൊലീസ് പറഞ്ഞു. ഇന്നലെ രാത്രിയാണ് ശ്രീകുമാറിനെ കുമ്പള പൊലീസ് കസ്റ്റഡിയിലെടുത്തത്. റോഷൻ, മണി എന്നിവരുൾപ്പെടെ നാലംഗസംഘമാണ് കൊലപാതകത്തിൽ നേരിട്ട് പങ്കെടുത്തതെന്നാണ് ശ്രീകുമാറിന്‍റെ മൊഴി. റോഷന്‍റേയും മണികണ്ഠന്‍റേയും മരണം ആത്മഹത്യ തന്നെയെന്ന് പൊലീസ് സ്ഥിരീകരിച്ചു. കേസിൽ പ്രതിയാകുമെന്ന ഭയം കൊണ്ട് ആത്മഹത്യ ചെയ്തതെന്നാണ് പൊലീസ് കണ്ടെത്തൽ.\nകൊലയാളി സംഘത്തിലെ ഒരാൾക്കായി പൊലീസ് തെരച്ചിൽ ഊർജ്ജിതമാക്കി. തിങ്കളാഴ്ച രാത്രി 9.30യോടെയാണ് കാറിലെത്തിയ സംഘം വീട്ടിലേക്കുള്ള വഴിയിൽ വച്ച് ഹരീഷിനെ തടഞ്ഞുനിർത്തി ആക്രമിച്ചത്. പോസ്റ്റ്മോർട്ടത്തിൽ തലക്കും കഴുത്തിനുമേറ്റ വെട്ടുകളാണ് മരണകാരണമെന്ന് സ്ഥിരീകരിച്ചു. സംഭവസ്ഥലത്ത് നിന്ന് രക്തം പുരണ്ട കത്തി കണ്ടെടുത്തിട്ടുണ്ട്. മറ്റൊരു ആയുധം കൂടി കണ്ടെത്താനുണ്ടെന്ന് പൊലീസ് പറഞ്ഞു. വൈകിട്ടോടെ മുഖ്യപ്രതി ശ്രീകുമാറിന്‍റെ അറസ്റ്റ് രേഖപ്പെടുത്തുമെന്നാണ് സൂചന.\nദരിദ്രകുടുംബത്തിലെ അംഗങ്ങളായ യുവാക്കളുടെ ആത്മഹത്യക്ക് ഉത്തരവാദി ശ്രീകുമാറാണെന്ന് ബന്ധുക്കൾ ആരോപിച്ചു. ഹരീഷിന്‍റെ കൊലപാതകം നടന്ന തിങ്കളാഴ്ച രാവിലെ വീട്ടിൽ നിന്ന് പോയ ഇവർ രാത്രി പത്തരയോടെയാണ് വീട്ടിലെത്തിയത്. പിന്നീട് മണൽ ജോലിക്കെന്ന് പറഞ്ഞ് വീട്ടിൽ നിന്ന് പോയി. മണികണ്ഠന്‍റേയും റോഷന്‍റേയും ഇൻക്വസ്റ്റ് നടപടികൾ പൂർത്തിയാക്കി. പോസ്റ്റ്മോർട്ടത്തിന് ശേഷം മൃതദേഹം ബന്ധുക്കൾക്ക് വിട്ടുനൽകും.\nLast Updated 19, Aug 2020, 4:44 PM


സച്ചിന്റെ റെക്കോഡ് തകര്‍ത്ത് അലസ്റ്റര് കുക്ക് പതിനായിരം റണ്‍സ് ക്ലബില് | Reporter Live\nBy Web Desk\tMay 31, 2016 10:40 am A+ A-\nലണ്ടന്: ടെസ്റ്റ് ക്രിക്കറ്റില് ഇന്ത്യന് ക്രിക്കറ്റ് ഇതിഹാസം സച്ചിന് തെണ്ടുല്‍ക്കറിന്റെ റെക്കോഡ് തകര്‍ത്ത് ഇംഗ്ലണ്ടിന്റെ അലസ്റ്റര് കുക്ക് പതിനായിരം റണ്‍സ് ക്ലബില്. ടെസ്റ്റില് പതിനായിരം റണ്‍സ് തികയ്ക്കുന്ന ഏറ്റവും പ്രായം കുറഞ്ഞ താരം എന്ന റെക്കോഡാണ് അലസ്റ്റര് കുക്ക് സ്വന്തമാക്കിയത്. ശ്രീലങ്കക്കെതിരായ പരമ്പരയിലെ രണ്ടാം ടെസ്റ്റിലാണ് കുക്കിന്റെ പുതിയ നേട്ടം.\n31 ദിവസവും 157 ദിവസവുമാണ് കുക്കിന്റെ ഇപ്പോഴത്തെ പ്രായം. ടെസ്റ്റ് ക്രിക്കറ്റില് പതിനായിരം റണ്‍സ് തികയ്ക്കുമ്പോള് സച്ചിന്റെ പ്രായം 31 ദിവസവും 326 ദിവസവുമായിരുന്നു. 2005 മാര്‍ച്ച് 15 ന് കൊല്‍ക്കത്തയ്‌ക്കെതിരെ നടന്ന മത്സരത്തിലായിരുന്നു ടെസ്റ്റ് ക്രിക്കറ്റിലെ ഏറ്റവും പ്രായം കുറഞ്ഞ താരം എന്ന ബഹുമതി സച്ചിന് സ്വന്തമാക്കിയത്.\nഅതേസമയം, കളിച്ച ഇന്നിംഗ്‌സുകളുടെ എണ്ണത്തില് സച്ചിനേക്കാള് ഏറെ പിന്നിലാണ് കുക്ക്. 128 മത്സരങ്ങളിലെ 229 ഇന്നിംഗ്‌സുകളില് നിന്നാണ് കുക്ക് പതിനായിരം റണ്‍സ് നേടിയതെങ്കില് സച്ചിന് ഈ നേട്ടം സ്വന്തമാക്കിയത് 122 കളികളിലെ 195 ഇന്നിംഗ്‌സുകളില് നിന്നുമായിരുന്നു.\nടെസ്റ്റില് പതിനായിരം റണ്‍സ് തികയ്ക്കുന്ന പന്ത്രണ്ടാത്തെ താരമാണ് കുക്ക്. ഇംഗ്ലണ്ട താരങ്ങള്‍ക്കിടയില് ഈ ബഹുമതി നേടുന്ന ആദ്യ താരവും കുക്ക് തന്നെ. 128 ടെസ്റ്റുകളില് നിന്നുമായി 10,042 റണ്‍സാണ് കുക്ക് നേടിയിരിക്കുന്നത്. ഇതില് 28 സെഞ്ചുറികള് 47 അര്‍ദ്ധ സെഞ്ച്വറികളുമുണ്ട്.


‘ധര്‍മരാജനെ അറിയാം, സുരേന്ദ്രനും പരിചയം’ ; കുരുക്കി ഡ്രൈവറുടേയും സഹായിയുടേയും മൊഴി – Jaihind TV\n‘ധര്‍മരാജനെ അറിയാം, സുരേന്ദ്രനും പരിചയം’ ; കുരുക്കി ഡ്രൈവറുടേയും സഹായിയുടേയും മൊഴി\nതൃശൂർ : കൊടകര കുഴല്‍പ്പണക്കേസില് ബിജെപിക്ക് കുരുക്ക് മുറുകുന്നു. പ്രതി ധര്‍മരാജനെ അറിയാമെന്ന് സുരന്ദ്രന്റെ ഡ്രൈവറും സഹായിയും മൊഴി നല്‍കി. പലവട്ടം ഫോണില് വിളിച്ചു. സുരേന്ദ്രനും പരിചയമുണ്ടെന്നും ഇരുവരും പറഞ്ഞു. ബിജെപിയുടെ പണമിടപാടുകളിൽ ഒരു ബന്ധവും ഇല്ലെന്നും ഇരുവരും മൊഴി നൽകി. അതേസമയം കവർച്ചാ കേസിൽ സിപിഎം പ്രവർത്തകൻ റെജിലിനെയും ഇന്ന് ചോദ്യം ചെയ്തു.


ഇന്ത്യയ്ക്ക് ആശ്വാസം:കുല്‍ഭൂഷണ് ജാദവിന്‍റെ വധശിക്ഷ തടഞ്ഞ് അന്താരാഷ്ട്ര കോടതി\nHague, First Published 17, Jul 2019, 6:58 PM IST\nകേസ് പരിഗണിച്ച 16 അംഗ ജഡ്‍ജിമാരില് 15 പേരും ഇന്ത്യയ്ക്ക് അനുകൂലമായ വിധി പ്രസ്‍താവിച്ചു. പാകിസ്താന് വിയന്ന ചട്ടലംഘിക്കുകയും കുല്‍ഭൂഷണ് ജാദവിന് സമാന്യ നീതി നിഷേധിക്കുകയും ചെയ്തെന്ന് അന്താരാഷ്ട്ര നീതിന്യായ കോടതി.\nഹേഗ്: വധശിക്ഷ വിധിക്കപ്പെട്ട് പാകിസ്ഥാന് ജയിലിൽ കഴിയുന്ന ഇന്ത്യന് പൗരന് കൂൽഭൂഷൺ ജാദവിനെ മോചിപ്പിക്കണമെന്ന ഇന്ത്യയുടെ അപേക്ഷയിൽ അന്താരാഷ്ട്ര നീതിന്യായ കോടതിയില് നിന്നും അനുകൂല വിധി. കുല്‍ഭൂഷണ് ജാദവിന് വധശിക്ഷ വിധിച്ച പാകിസ്ഥാന് കോടതിയുടെ നടപടി അന്താരാഷ്ട്ര നീതിന്യായ കോടതി തള്ളി.\nവധശിക്ഷ നടപ്പാക്കുന്നത് നിര്‍ത്തി വയ്ക്കണമെന്നും ചട്ടപ്രകാരം കുല്‍ഭൂഷണ് ജാദവിനെ വീണ്ടും വിചാരണ ചെയ്യണമെന്നും അന്താരാഷ്ട്ര നീതിന്യായ കോടതി ആവശ്യപ്പെട്ടു. അതേസമയം ജാദവിനെ മോചിപ്പിക്കണമെന്ന ഇന്ത്യയുടെ ആവശ്യം കോടതി പരിഗണിച്ചില്ല. അന്താരാഷ്ട്ര നീതിന്യായ കോടതിക്ക് ഈ കേസില് ഇടപെടാനാവില്ലെന്ന പാകിസ്ഥാന്‍റെ വാദവും കോടതി തള്ളിക്കളഞ്ഞു.\nനിഷ്പക്ഷമായ രീതിയില് അല്ല കുല്‍ഭൂഷണ് ജാദവിനെ പാകിസ്ഥാന് സൈനിക കോടതി വിചാരണ ചെയ്തതെന്ന് അന്താരാഷ്ട്ര നീതിന്യായ കോടതി നിരീക്ഷിച്ചു. പാകിസ്താന് കസ്റ്റഡിയില് എടുത്ത കുല്‍ഭൂഷണ് ജാദവിന് നയതന്ത്രസഹായം ലഭിക്കാതെ പോയി. വിയന്ന ഉടമ്പടിയിലെ ചട്ടങ്ങള് ലംഘിച്ചു കൊണ്ടാണ് പാകിസ്താന് കുല്‍ഭൂഷണ് ജാദവിനെ കൈകാര്യം ചെയ്തിരിക്കുന്നത് എന്നും കോടതി നിരീക്ഷിച്ചു.\nഇതിനെതിരെ മെയ് മാസത്തിൽ ഇന്ത്യ അന്താരാഷ്ട്ര നീതിന്യായകോടതിയെ സമീപിക്കുകയായിരുന്നു. വിയന്ന ഉടമ്പടിക്ക് വിരുദ്ധമായാണ് പാകിസ്താന് കുല്‍ഭൂഷണിനെ തടവില് വച്ചതും അറസ്റ്റ് ചെയ്തതുമെന്നുമായിരുന്നു ഇന്ത്യയുടെ ആരോപണം.\nഭീഷണിപ്പെടുത്തി രേഖപ്പെടുത്തിയ മൊഴിയുടെ അടിസ്ഥാനത്തിൽ മാത്രമാണ് വധശിക്ഷയെന്ന് ഇന്ത്യ അന്താരാഷ്ട്ര കോടതിയിൽ വാദിച്ചു. നയതന്ത്രതല സഹായം കുൽഭൂഷൺ ജാദവിന് നിഷേധിച്ചത് വിയന്ന ഉടമ്പടിയുടെ ലംഘനമാണെന്നും ഇന്ത്യ ചൂണ്ടിക്കാട്ടി. രണ്ട് വർഷവും രണ്ട് മാസത്തോളവും നീണ്ട കാത്തിരിപ്പിന് ശേഷമാണ് അന്താരാഷ്ട്ര നീതിന്യായ കോടതിയുടെ 15 അംഗ ബെഞ്ച് കേസിൽ ഇന്ന് വിധി പറഞ്ഞത്.\nLast Updated 17, Jul 2019, 7:08 PM IST


വളരെ അധികം സന്തോഷം നല്‍കിയ നിമിഷം; ആദ്യമായി മകള് സ്റ്റേജില് ഡാന്‍സ് ചെയ്യുന്നതിന്റെ വീഡിയോയുമായി മുക്ത - metromatinee.com Lifestyle Entertainment & Sports\nമകള് ആദ്യമായി സ്‌റ്റേജില് ഡാന്‍സ് ചെയ്യുന്നതിന്റെ വീഡിയോയുമായി മുക്ത. കണ്മണിയുടെ ഡാന്‍സ് കാണുന്ന അച്ഛന്റെയും അമ്മയുടെയും സന്തോഷം പങ്കുവച്ചുകൊണ്ടാണ് മുക്ത വീഡിയോ ഇന്‍സ്റ്റഗ്രാമില് ഷെയര് ചെയ്തിരിയ്ക്കുന്നത്.\nമഴവില് മനോരമയില് സംപ്രേക്ഷണം ചെയ്യുന്ന സൂപ്പര് ഡാന്‍സ് സീസണ് ഫോറിലെ വേദിയിലാണ് മുക്തയുടെ മകള് ആദ്യമായി ഡാന്‍സ് ചെയ്തിരിയ്ക്കുന്നത്. അച്ഛന്റെ പെങ്ങളായ (കൊച്ചമ്മ) റിമി ടോമിയ്‌ക്കൊപ്പമാണ് കണ്മണിയുടെ ബാര്‍ബി ഗേള് പാട്ടിനൊപ്പമുള്ള ഡാന്‍സ്. ഡാന്‍സിന്റെ ഒന്നിലധികം വീഡിയോകളും ഫോട്ടോകളും മുക്ത പങ്കുവച്ചിട്ടുണ്ട്. വളരെ അധികം സന്തോഷം നല്‍കിയ നിമിഷമാണെന്നും, തങ്ങള് അനുഗ്രഹീതരാണെന്നും മുക്ത പറയുന്നു.\n2015 ലാണ് മുക്തയുടെയും റിങ്കു ടോമിയുടെയും വിവാഹം നടന്നത്. റിമി ടോമിയ്‌ക്കൊപ്പമുള്ള സ്റ്റേജ് ഷോകളാണ് മുക്തയെയും റിങ്കുവിനെയും തമ്മില് അടുപ്പിച്ചത്. ഇരുവീട്ടുകാരുടെയും അനുഗ്രഹത്തോടെ നടന്ന വിവാഹത്തിന് ശേഷം സന്തോഷകരമായ ദാമ്പത്യ ജീവിതം നയിക്കുകയാണ് മുക്ത. 2016 ല് മുക്തയുടെയും റിങ്കുവിന്റെയും ജീവിതത്തിലേക്ക് കണ്മണിയും എത്തി. കുഞ്ഞ് ജനിച്ച ശേഷം ശരീര സൗന്ദര്യമൊക്കെ വീണ്ടെടുത്ത് ടെലിവിഷനിലൂടെ അഭിനയ ലോകത്ത് സജീവമാണിപ്പോള് മുക്ത.\nവാട്ട് ഡു യൂ മീൻ? പുത്തൻ ചിത്രവുമായി ജൂഹി


തൃശൂര്: കാഴ്ചവസന്തമെരുക്കുന്ന തൃശൂര് പൂരം ഈ വര്‍ഷം കോവിഡ് മാനദണ്ഡങ്ങള് പാലിച്ചു നടത്തും. ഏപ്രില് 23നു നടത്താനാണു തീരുമാനം. മന്ത്രി വി.എസ്.സുനില്‍കുമാറിന്റെ അധ്യക്ഷതയില് ചേര്‍ന്ന യോഗത്തിലാണു തീരുമാനം.\nജനങ്ങളെത്തുന്നതു പരമാവധി നിയന്ത്രിക്കും. രോഗവ്യാപനത്തിന്റെ തോതു കണക്കിലെടുത്തു മറ്റു കാര്യങ്ങള് തീരുമാനിക്കും. തൃശൂര് പൂരത്തിന്റെ നടത്തിപ്പിനായി ദേവസ്വം ഭാരവാഹികളെ ഉള്‍പ്പെടുത്തി പ്രത്യേക സമിതി രൂപികരിച്ചു. രണ്ടാഴ്ച കൂടുമ്പോള് സമിതി യോഗം ചേര്‍ന്ന് സാഹചര്യങ്ങള് വിലയിരുത്തും. ഇതിനുശേഷം പൂരം നടത്തിപ്പ് സംബന്ധിച്ച അന്തിമ തീരുമാനം മാര്‍ച്ചിലാകും എടുക്കുക.\nസര്‍ക്കാരിന്റെ നിയന്ത്രണങ്ങള്‍ക്കു വിധേയമായി തീരുമാനമെടുക്കാമെന്ന് പാറമേക്കാവ്, തിരുവമ്പാടി വിഭാഗങ്ങള് സമ്മതിച്ചു. കോവിഡ് ലോക്ഡൗണിന്റെ പശ്ചാത്തലത്തില് കഴിഞ്ഞ തവണ തൃശൂര്‍പൂരത്തിന്റെ ചടങ്ങുകള് മാത്രമാണു നടത്തിയിരുന്നത്.


പാർട്ടിയിൽ തലമുറ മാറ്റം വേണമെന്ന് യൂത്ത് കോൺഗ്രസ്; എംപിമാർ നിയമസഭയിലേക്ക് മത്സരിക്കേണ്ട | youth congress demands change in leadership\nപാർട്ടിയിൽ തലമുറ മാറ്റം വേണമെന്ന് യൂത്ത് കോൺഗ്രസ്; എംപിമാർ നിയമസഭയിലേക്ക് മത്സരിക്കേണ്ട\nThiruvananthapuram, First Published Jan 3, 2021, 5:51 PM IST\nപിണറായി സർക്കാരിനെതിരെ ശക്തമായ പ്രചരണ പരിപാടികൾ യൂത്ത് കോൺഗ്രസ് നടത്തും. സർക്കാരിലെ അഴിമതികൾ പാർട്ടി പുറത്ത് കൊണ്ടുവരും.\nപാലക്കാട്: നിയമസഭാ തെരഞ്ഞെടുപ്പ് തലമുറ മാറ്റത്തിനുള്ള വേദിയാക്കി മാറ്റണമെന്ന ആവശ്യവുമായി യൂത്ത് കോൺഗ്രസ് രംഗത്ത്. തദ്ദേശതെര‍ഞ്ഞെടുപ്പിൽ ചെറുപ്പക്കാരെ മത്സരിപ്പിച്ച ഇടങ്ങളിൽ പാർട്ടി നേട്ടമുണ്ടാക്കിയെന്നും യുവത്വത്തിന് അവസരം കൊടുത്താൽ അതുപാഴായി പോകില്ലെന്നാണ് ഇതിൽ നിന്നും വ്യക്തമാവുന്നതെന്നും യൂത്ത് കോൺഗ്രസ് സംസ്ഥാന പ്രസിഡൻ്റ് ഷാഫി പറമ്പിലും വൈസ് പ്രസിഡൻ്റ് കെ.എസ്.ശബരീനാഥും പറഞ്ഞു. മലമ്പുഴയിൽ നടന്ന പാർട്ടി സംസ്ഥാന കമ്മിറ്റി യോഗത്തിന് ശേഷം മാധ്യമങ്ങളെ കാണുകയായിരുന്നു ഇരുവരും.\nപിണറായി സർക്കാരിനെതിരെ ശക്തമായ പ്രചരണ പരിപാടികൾ യൂത്ത് കോൺഗ്രസ് നടത്തും. സർക്കാരിലെ അഴിമതികൾ പാർട്ടി പുറത്ത് കൊണ്ടുവരും. തദ്ദേശതെരഞ്ഞെടുപ്പിലേറ്റ തിരിച്ചടിയുടെ പശ്ചാത്തലത്തിൽ നിയമസഭാ തെരഞ്ഞെടുപ്പിൽ മുന്നേറാനുള്ള യൂത്ത് കോൺഗ്രസിൻ്റെ നിർദേശങ്ങൾ കോൺഗ്രസിന് മുന്നിൽ അവതരിപ്പിക്കും.\nവിമർശനങ്ങൾ സ്വീകരിച്ച് യുവത്വം നയിക്കുന്ന പാനലാവണം നിയമസഭാ തെരഞ്ഞെടുപ്പിൽ വരേണ്ടത്. യുഡിഎഫ് അധികാരത്തിൽ വരാൻ ഇതാവശ്യമാണ്. യോഗത്തിൽ യൂത്ത് കോൺഗ്രസ് നേതൃത്വത്തിനും കെപിസിസി നേതൃത്വത്തിനുമെതിരെ ക്രിയാത്മകമായ വിമർശനങ്ങളുണ്ടായി. തദ്ദേശ തെരഞ്ഞെടുപ്പിൽ പ്രസ്ഥാനം അർഹിച്ച വിജയം നേടിയില്ല എന്ന പൊതുവിമർശനം യോഗത്തിലുണ്ടായി.\nഎല്ലാ ജില്ലകളിലും പുതുമുഖങ്ങളെ അണിനിരത്തി തെരഞ്ഞെടുപ്പ് നേരിടണം. യുവാക്കൾക്ക് അവസരം നൽകിയ ഇടങ്ങളിലേയും മറ്റിടങ്ങളിലേയും വോട്ട് വ്യത്യാസം താരതമ്യം ചെയ്ത് റിപ്പോർട്ട് നേതൃത്വത്തിന് നല്കും. പല കാര്യങ്ങളിലും തീരുമാനം എടുക്കാൻ വൈകുന്നത് തോൽവിക്ക് കാരണമായെന്ന വിമർശനം യൂത്ത് കോൺഗ്രസിൽ ഉയർന്നു. സ്ഥാനാർത്ഥികളുടെ ഏജ് ഓഡിറ്റിന് യൂത്ത് കോൺഗ്രസ് തയ്യാറെടുക്കുകയാണ്.\nഗ്രൂപ്പ് മറന്നുള്ള പ്രവർത്തനമാണ് ഇനി വേണ്ടത്. യുവ മുന്നേറ്റം ആണ് വേണ്ടത്. ജനുവരി 11 ന് തിരുവനന്തപുരത്ത് യൂത്ത് കോൺഗ്രസിൻ്റെ വിപുലമായയോഗം നടക്കും. യുവഎംഎൽഎമാരും എംപിമാരും തദ്ദേശ തെരഞ്ഞെടുപ്പിൽ വിജയിച്ച ജനപ്രതിനിധികളേയും തിരുവനന്തപുരത്തേക്ക് വിളിപ്പിക്കും.\nഗ്രൂപ്പടിസ്ഥാനത്തിലല്ല വിജയസാധ്യത കണ്ടാണ് സ്ഥാനാർത്ഥി നിർണയം വേണ്ടത്. കോൺഗ്രസിൽ തലമുറമാറ്റം അനിവാര്യമാണ്. നിയമസഭാ തെര‍ഞ്ഞെടുപ്പിൽ എംപിമാർ മത്സരിക്കുന്നതിനോട് യോജിപ്പില്ല. അവനവൻ്റെ പാ‍ർലമെൻ്റ് മണ്ഡലത്തിൽ പരാജയപ്പെട്ട സ്ഥലങ്ങളിൽ പാ‍ർട്ടിയും മുന്നണിയും തിരിച്ചു വരാനാണ് എംപിമാ‍ർ ശ്രമിക്കേണ്ടത്. കോൺഗ്രസ് ഭരണത്തിൽ ചില വകുപ്പുകൾ പാർട്ടി തന്നെ കൈകാര്യം ചെയ്യണം എന്ന അഭിപ്രായം യോഗത്തിൽ ഉയ‍ർന്നിട്ടുണ്ട്.\nഅ‌ടിയന്തര അഴിച്ചു പണി വേണ്ടത് പാർട്ടിയുടെ സമീപനത്തിലാണ്. തെരഞ്ഞെടുപ്പിനെ സംബന്ധിച്ചു അതിനുള്ള മുന്നൊരുക്കത്തിലും പാ‍ർട്ടിയുടെ നിലപാടും സമീപനവും മാറണം. കോൺഗ്രസിലെ 18 എംപിമാ‍ർ ചേർന്ന് അവരുടെ നിയന്ത്രണത്തിലുള്ള 126 നിയോജകമണ്ഡലത്തിൽ വിജയിക്കാൻ നേതൃത്വം കൊടുക്കുകയാണ്. കുഞ്ഞാലിക്കുട്ടിയുടെ മടങ്ങി വരവിൽ തീരുമാനം വ്യക്തമാക്കേണ്ടത് മുസ്ലീം ലീഗാണ്. യൂത്ത് കോൺഗ്രസ് സംസ്ഥാന കമ്മിറ്റിയിൽ ഉയ‍ർന്ന വിമർശനങ്ങളും അഭിപ്രായങ്ങളും എഐസിസി പ്രതിനിധി താരിഖ് അൻവറിനെ നേരിൽ കണ്ട് അറിയിക്കുമെന്നും ഷാഫിയും ശബരീനാഥും വ്യക്തമാക്കി.\nLast Updated Jan 3, 2021, 5:51 PM IST


കിങ്‌സ് കപ്പ്: ഇന്ത്യയ്ക്ക് വെങ്കലം | India Beat Thailand in Kings Cup Football PlayOff\nകിങ്‌സ് കപ്പ്: ഇന്ത്യയ്ക്ക് വെങ്കലം\nപതിനേഴാം മിനിറ്റില് അനിരുദ്ധ് ഥാപ്പയാണ് ഇന്ത്യയുടെ വിജയഗോള് നേടിയത്.\nബുറിറം (തായ്ലന്‍ഡ്): കിങ്‌സ് കപ്പ് ഫുട്‌ബോളില് ഇന്ത്യയ്ക്ക് വെങ്കലം. മൂന്നാം സ്ഥാനക്കാര്‍ക്കായുള്ള പോരാട്ടത്തില് ആതിഥേയരായ തായ്‌ലന്‍ഡിനെ ഏകപക്ഷീയമായ ഒരു ഗോളിനാണ് ഇന്ത്യ പരാജയപ്പെടുത്തിയത്. തായ്‌ലന്‍ഡിനെതിരേ ഇന്ത്യ നേടുന്ന തുടര്‍ച്ചയായ രണ്ടാം ജയമാണിത്. സെമിയില് ക്യുറൂസോയോട് ഒന്നിനെതിരേ മൂന്ന് ഗോളിന് തോറ്റതിനാലാണ് ഇന്ത്യയ്ക്ക് തായ്‌ലന്‍ഡനെതിരേ പ്ലേ ഓഫ് കളിക്കേണ്ടിവന്നത്.\nപുതിയ കോച്ച് ഇഗര് സ്റ്റിമാക്ക് ചുമതലയേറ്റശേഷമുള്ള ഇന്ത്യയുടെ ആദ്യ ജയമാണിത്. ക്യുറോസോയോട് തോറ്റ ടീമില് നിന്ന് എട്ട് മാറ്റങ്ങളുമായാണ് കോച്ച് തായ്‌ലന്‍ഡിനെതിരേ ടീമിനെ ഇറക്കിയത്. നീളന് പാസുകള്‍ക്ക് പാസുകള്‍ക്ക് പകരം പന്ത് കൂടുതല് കൈവശം വച്ച് കളിക്കുന്ന തന്ത്രമാണ് സ്റ്റിമാക്ക് പരീക്ഷിച്ചത്.\nകളിയില് ഇന്ത്യയ്ക്കായിരുന്നു മേല്‍ക്കൈയെങ്കിലും തായ്‌ലന്‍ഡും നിരവധി അവസരങ്ങള് സൃഷ്ടിച്ചു. പതിനേഴാം മിനിറ്റില് അനിരുദ്ധ് ഥാപ്പയാണ് ഇന്ത്യയുടെ വിജയഗോള് നേടിയത്. ആദില് ഖാന്റെ ഒരു ക്രോസ് മനോഹരമായി ടാപ്പ് ചെയ്യുകയായിരുന്നു ഥാപ്പ. തായ്‌ലന്‍ഡ് ഡിഫന്‍ഡര്‍മാര് ക്ലിയര് ചെയ്ത ഒരു പന്ത് പിടിച്ചെടുത്താണ് ആദില് ക്രോസ് നല്‍കിയത്.\nINDIA, INDIAA, INDIAAA! 🙌🏻🙌🏻🙌🏻\n🇮🇳🤝🇹🇭 #KingsCup #THAIND #BlueTigers #BackTheBlue #IndianFootball pic.twitter.com/JCKhGEDTjQ\nഗോള് മടക്കാന് തായ്‌ലന്‍ഡും ചില നല്ല നീക്കങ്ങള് നടത്തിയെങ്കിലും ഫലമുണ്ടായില്ല. രാഹുല് ബെക്കെയുടെ ബലഹീനത മുതലെടുത്ത് ഉജ്വല നീക്കങ്ങള് നടത്തിയ ടീരാസിലായിരുന്നു കൂടുതല് അപകടകാരി.\nലീഡുയര്‍ത്താന് ഇന്ത്യയ്ക്കും ചില നല്ല അവസരങ്ങള് ലഭിച്ചിരുന്നു. ഫാറൂഖിന്റെ ഒരു പ്രത്യാക്രമണം ബല്‍വന്തിന് ലഭിച്ചെങ്കിലും തായ്‌ലന്‍ഡ് ഡിഫന്‍ഡര് അഡിസോണ് അത് അനായാസമായി തന്നെ ക്ലിയര് ചെയ്തു.\nഅറുപത്തിഒന്‍പതാം മിനിറ്റില് ഭുന്‍മാതന്റെ ഒരു ബാക്ക് പാസ് സെല്‍ഫ് ഗോളാകുമായിരുന്നു. കഷ്ടിച്ചാണ് തോങ് സോങ് അത് രക്ഷപ്പെടുത്തിയത്.\nContent Highlights: India Beat Thailand in Kings Cup Football PlayOff\nചാമ്പ്യന്‍സ് ലീഗില് ബുധനാഴ്ച പൊടിപാറും പോരാട്ടങ്ങള്; റയല്, പി.എസ്.ജി, സിറ്റി, യുവെ കളത്തില്\nപാരീസ്: യുവേഫ ചാമ്പ്യന്‍സ് ലീഗ് ഫുട്ബോളില് ബുധനാഴ്ച സൂപ്പര് പോരാട്ടങ്ങള്. ..\nഇന്ത്യയുടെ ആ ചരിത്ര സമനിലയ്ക്ക് പിന്നിലെ 'പ്രൊഫസര്'\nവൻമതിലായി ക്യാപ്റ്റൻ സന്ധു, ഏഷ്യൻ ചാമ്പ്യന്മാരെ തളച്ച് ഇന്ത്യ\nലീഡ് കളഞ്ഞുകുളിച്ചു; ഇന്ത്യയ്ക്ക് തോൽവിയോടെ തുടക്കം\nനിലവിലെ ജേതാക്കളെ ഞെട്ടിച്ച് നാപ്പോളി; ചെല്‍സിക്കും തോല്‍വിയോടെ തുടക്കം


ന്യൂദല്‍ഹി: പ്രധാനമന്ത്രി നരേന്ദ്രമോദിയും കോണ്‍ഗ്രസ് ഉപാധ്യക്ഷന് രാഹുല് ഗാന്ധിയും നേര്‍ക്കുനേര് വരുന്ന ഒരു ചിത്രത്തിന് പോലും ഇന്ന് സോഷ്യല്‍മീഡിയയില് വലിയ സ്വീകാര്യതയുണ്ട്.\nഅത്തരത്തിലൊരു ചിത്രമാണ് ഇപ്പോള് ട്വിറ്റര്, ഫേസ്ബുക്ക് അടക്കമുള്ള ഇടങ്ങളില് വൈറലായിക്കൊണ്ടിരിക്കുന്നത്. സര്‍ദാര് വല്ലഭായ് പട്ടേല് ജന്മവാര്‍ഷിക ആഘോഷത്തിനിടെ സെന്‍ട്രല് ഹാളില്‍വെച്ച് മുഖാമുഖം കണ്ട മോദിയുടേയും രാഹുലിന്റേയും ചിത്രമാണ് ഇപ്പോള് ചിലര് വ്യത്യസത് തലക്കെട്ടുകള് നല്‍കി സോഷ്യല് മീഡിയയില് ആഘോഷിക്കുന്നത്.\nബന്ധുക്കള് തന്ന പണം അച്ഛന് മുന്നില് ഒളിപ്പിക്കുന്ന മകന് എന്ന് പറഞ്ഞുകൊണ്ടാണ് ഒരാളുടെ ട്വീറ്റ്. പകല് സമയത്ത് വെള്ളമടിച്ച് വീട്ടില് കയറിയ അച്ഛന് മകന്റെ മുന്നില് പെടുമ്പോഴുള്ള നില്‍പ്പ് എന്ന് പറഞ്ഞുകൊണ്ടാണ് മോദിയുടെ നില്‍പ്പിനെ മറ്റൊരാള് ട്രോളിയത്.\nമോദിയുടെ പ്രതിമ എന്ന് പറഞ്ഞുകൊണ്ട് മോദിയ്ക്ക് മുന്നിലൂടെ കടന്നുപോകുന്ന രാഹുലിനെയാണ് മറ്റൊരു ട്വീറ്റിലൂടെ ഒരാള് ട്രോളിയത്.\nകാഴ്ചയില് മോദി ക്ഷീണിതനായിരിക്കുന്നെന്നും രാഹുലിന്റെ പവര്‍ഫുള് ലുക്ക് എന്നുമാണ് മറ്റൊരാളുടെ ട്വീറ്റ്. ചില സമയങ്ങളില് ശബ്ദത്തേക്കാള് ഉച്ചത്തില് കണ്ണുകള് സംസാരിക്കുമെന്നും അത്തരമൊരു ചിത്രമാണ് ഇതെന്നുമാണ് മറ്റൊരാളുടെ പ്രതികരണം.\n— Bring It On 👊 (@TigersBloodCell) October 31, 2017\nമോദിയുടെ കണ്ണിലേക്കാണ് രാഹുല് നോക്കുന്നത് എന്നാല് മോദി രാഹുലിന്റെ കണ്ണിലേക്ക് നോക്കുന്നില്ല. ഇത് ഏറെ കാര്യങ്ങള് പറയുന്നു എന്നാണ് മറ്റൊരാളുടെ പ്രതികരണം. രാഹുലിന്റെ നോട്ടം വില്ലന്റേതാണെന്നും ആരാണ് ഇവിടെ പ്രതികാരം തീര്‍ക്കാന് കാത്തിരിക്കുന്നതെന്നുമാണ് മറ്റൊരാളുടെ ചോദ്യം.\nഈ ചിത്രം ഞാന് ഇഷ്ടപ്പെടുന്നില്ല. ജനാധിപത്യത്തില് ഇത്തരം ശത്രുതകള് നല്ലതല്ലെന്ന് പ്രതികരിക്കുന്നവരും ഉണ്ട്. ഓയില് വെള്ളത്തെ കണ്ടപോലെ എന്നാണ് മറ്റൊരാളുടെ കമന്റ്. ഒരു വശത്ത് പക്വതയാര്‍ന്ന വ്യക്തിത്വം. മറുവശത്ത് തികഞ്ഞ നിരാശ എന്നാണ് ട്വിറ്ററില് ഒരാള് കുറിച്ചത്.\nHe can’t even look in his eyes😅\nരണ്ട് ദേശീയ നാടകകമ്പനികളിലെ പ്രധാനനടന്‍മാര് എന്ന് പറഞ്ഞാണ് മറ്റുചിലര് ചിത്രത്തെ ട്രോളിയത്.\n@OfficeOfRG See RG you are looking likeavillain. Who is eager to take revenge.😂


സര്‍ക്കാര് നല്‍കിയ മറുപടി പരസ്യമാക്കാനാവില്ലെന്ന് ആര്‍ബിഐ - FUTURE KERALA - Future Kerala\nസര്‍ക്കാര് നല്‍കിയ മറുപടി പരസ്യമാക്കാനാവില്ലെന്ന് ആര്‍ബിഐ\nby വെബ് ഡെസ്‌ക്\t,\t28 February 2017\nന്യൂഡല്‍ഹി: ഇന്ത്യയില് ശരിയ ബാങ്കിങ് ആരംഭിക്കുന്നതിനെ കുറിച്ച് തങ്ങള് നല്‍കിയ റിപ്പോര്‍ട്ടിന് കേന്ദ്രധനകാര്യ മന്ത്രാലയം നല്‍കിയ മറുപടി പരസ്യമാക്കാനാവില്ലെന്ന് റിസര്‍വ് ബാങ്ക് ഓഫ് ഇന്ത്യ. പലിശ കൊടുക്കുന്നതും സ്വീകരിക്കുന്നതും അനുവദനീയമല്ല എന്ന ഇസ്ലാമിക തത്വത്തിന്റെ അടിസ്ഥാനത്തിലാണ് ശരിയാ ബാങ്ക് പ്രവര്‍ത്തിക്കുന്നത്.\nവിവരാവകാശ നിയമപ്രകാരം ഈ വിവരങ്ങള് പരസ്യമാക്കാന് കഴിയുമോയെന്നത് സംബന്ധിച്ച് ആര്‍ബിഐ സാമ്പത്തിക സേവന വകുപ്പിനോട് പ്രതികരണം ആരാഞ്ഞിരുന്നു. സെക്ഷന് 8 (1) (ര) യുടെ കീഴില് ഈ കത്ത് വരുമോയെന്ന കാര്യത്തില് സാമ്പത്തിക സേവന വകുപ്പിനോട് ഉപദേശം തേടിയിട്ടുണ്ടെന്ന് പിടിഐയുടെ വിവരാകാശ അപേക്ഷക്ക് മറുപടിയായി ആര്‍ബിഐ പറഞ്ഞു. വിവരങ്ങളുടെ വെളിപ്പെടുത്തല് പാര്‍ലമെന്റിന്റെയോ അല്ലെങ്കില് സംസ്ഥാന നിയമസഭകളുടെയും വിശേഷാധികാരത്തിന്റെ ലംഘനമാകുമെന്നാണ് ആര്‍ബിഐ ചൂണ്ടിക്കാട്ടുന്നത്.\nരാജ്യത്ത് ശരിയാ ബാങ്കിങ് സംവിധാനവും ഏര്‍പ്പെടുത്തണമെന്ന നിര്‍ദേശം ആര്‍ബിഐ നേരത്തെ തന്നെ മുന്നോട്ട് വെച്ചിരുന്നു. പലിശരഹിത ബാങ്കിംഗ് സാധ്യതകള് കൂടി ഉള്‍പ്പെടുത്തി നിലവിലുള്ള ബാങ്കുകളില് പ്രത്യേക സംവിധാനം ഒരുക്കണമെന്നും ആര്‍ബിഐ ആവശ്യപ്പെട്ടിരുന്നു. മതപരമായ കാരണങ്ങളാല് ബാങ്കിംഗില് നിന്ന് വിട്ടുനില്‍ക്കുന്നവരെ കൂടി ഉള്‍ച്ചേര്‍ക്കാന് ഇതിലൂടെ സാധിക്കുമെന്നാണ് വിലയിരുത്തല്.\nഇന്ത്യയില് ശരിയാ ബാങ്കിംഗ് അപരിചിതമായതിനാല് ഘട്ടംഘട്ടമായി നടപ്പാക്കണമെന്നാണ് ആര്‍ബിഐ നിര്‍ദേശിക്കുന്നത്. സാമ്പത്തിക വിനിമയങ്ങളിലെ ഇസ്ലാമിക നിബന്ധനകളും സങ്കീര്‍ണ്ണതയും അതുമായി പരിചയമില്ലാത്ത ഇന്ത്യന് ബാങ്കുകളില് നടപ്പാക്കുന്നത് ശ്രമകരമാകുമെന്നും ആര്‍ബി ഐ ചൂണ്ടിക്കാട്ടിയിട്ടുണ്ട്.\n2008ല് മുന് റിസര്‍വ് ബാങ്ക് ഗവര്‍ണര് രഘുറാം രാജന് ചെയര്‍മാനായ സാമ്പത്തിക മേഖലയിലെ പരിഷ്‌കാരങ്ങള്‍ക്കായുള്ള കമ്മിറ്റി പലിശരഹിത ബാങ്കിംഗ് സംവിധാനത്തിന്റെ ആവശ്യകതയെക്കുറിച്ച് റിപ്പോര്‍ട്ട് നല്‍കിയിരുന്നു. പലിശരഹിത ബാങ്കിംഗ് സേവനം വേണ്ടത്ര ലഭ്യമല്ലാത്തതിനാലാണ് സാമ്പത്തിക പിന്നാക്കാവസ്ഥയില് നില്‍ക്കുന്നവരടക്കം നല്ലൊരു ശതമാനം ഇന്ത്യക്കാര് ബാങ്കിംഗ് മേഖലയില്‍നിന്ന് പിന്‍മാറുന്നതെന്ന് കമ്മിറ്റി ചൂണ്ടിക്കാട്ടിയിരുന്നു.\nCategories:\tBanking, Business & Economy, Politics\nTags:\tCentral government, New Delhi, RBI, Reserve Bank of India office\nകേരളം നിക്ഷേപിക്കാന് മികച്ചയിടമെന്ന് നിസ്സാന്\nതന്നെ ഏറ്റുമുട്ടലിലൂടെ ഉന്‍മൂലനം ചെയ്യാന് ഗൂഢാലോചനയെന്ന് പ്രവീണ് തൊഗാഡിയ; കാണാതായ വിഎച്ച്പി നേതാവിനെ ആശുപത്രിയില് നിന്ന് കണ്ടെത്തി\nവാള്‍മാര്‍ട്ട് ഫ്‌ളിപ്കാർട്ടിനെ കൈയൊഴിയില്ലെന്ന് കല്യാണ് കൃഷ്ണമൂര്‍ത്തി\nമസ്‌ക്കിന്റെ സ്‌പേസ്എക്‌സിന് മൂല്യം കൂടുന്നു; 30 ബില്ല്യണ് ഡോളര് കടക്കും!\nഏറ്റെടുക്കല് പൂര്‍ത്തിയായി; സൗക് ഡോട്ട് കോം പഴയതുപോലെ തുടരുമെന്ന് ആമസോണ്\nതെരഞ്ഞെടുപ്പ് ഫലത്തിന് പിന്നാലെ കുത്തനെ ഇടിഞ്ഞ് രൂപ\nചിദംബരത്തെ തരൂര് ജയിലില് സന്ദര്‍ശിച്ചു


ചരിത്രത്തിൽ ഇന്ന്: ഒക്ടോബർ 26 | Boolokam.com\nHome Boolokam ചരിത്രത്തിൽ ഇന്ന്: ഒക്ടോബർ 26\nചരിത്രത്തിൽ ഇന്ന്: ഒക്ടോബർ 26\nനരോന്ദ്ര പ്രസാദിന്റെ ജന്മദിനം\nമലയാള സിനിമയിലെ വില്ലൻ കഥാപാത്രങ്ങൾക്ക് തന്റേതായ ഭാവുകത്വം പകർന്നു കൊടുത്ത അതുല്യ നടൻ നരേന്ദ്ര പ്രസാദിന്റെ ജന്മദിനം (26/10/1945). നടനെന്നതിനൊപ്പം സാഹിത്യ നിരൂപകൻ, നാടകകൃത്ത്, നാടക സംവിധായകൻ, അധ്യാപകൻ എന്നീ നിലയിലും പ്രശസ്തനായിരുന്നു നരേന്ദ്ര പ്രസാദ് എന്ന അതുല്യ പ്രതിഭ. ബിരുദ കാലഘട്ടം മുതൽക്കേ സമകാലികങ്ങളിൽ സാഹിത്യ സൃഷ്ടികളുമായി സജീവം.1967-ൽ അധ്യാപകനായി ഔദ്യോഗിക ജീവിതം ആരംഭിച്ചു. 1989 മുതൽ കോട്ടയം മഹാത്മാ ഗാന്ധി യൂണിവേഴ്സിറ്റിയിലെ സ്കൂൾ ഓഫ് ലെറ്റേഴ്സ് ഡയറക്ടറായ നരേന്ദ്രപ്രസാദ് വിരമിക്കും വരെ തൽസ്ഥാനത്ത് തുടർന്നു.1980 മുതൽ നാടക രംഗത്ത് സജീവം. അദ്ദേഹം സ്ഥാപിച്ച ‘നാട്യഗൃഹം’ എന്ന നാടകസംഘം കേരളത്തിലെ നാടക ചരിത്രത്തിലെ ഒരു പ്രധാന ഏടാണ്.\nനാട്യഗൃഹത്തിൽ നരേന്ദ്രപ്രസാദ് 14 നാടകങ്ങൾ സംവിധാനം ചെയ്തു. 1985-ൽ നരേന്ദ്രപ്രസാദ് രചനയും സംവിധാനവും നിർവ്വഹിച്ച ‘സൗപർണ്ണിക’ എന്ന നാടകം കേരള സാഹിത്യ അക്കാദമി-സംഗീത നാടക അക്കാദമി പുരസ്കാരങ്ങൾ നേടി.\nശ്യാമപ്രസാദിന്റെ ‘പെരുവഴിയിലെ കരിയിലകൾ’ എന്ന ടെലിഫിലിമിലൂടെയാണ് ക്യാമറയ്ക്ക് മുന്നിലെത്തി. 1989-ൽ ‘അസ്ഥികൾ പൂക്കുന്നു’ എന്ന ചിത്രത്തിലൂടെയാണ് നരേന്ദ്രപ്രസാദിന്റെ സിനിമയിലെ അരങ്ങേറ്റം. അതിനും മുമ്പേ ഭരതന്റെ ‘വൈശാലി’യിൽ ബാബു ആന്റണിയുടെ രാജാവിന്റെ കഥാപാത്രത്തിലൂടെ അദ്ദേഹം ചലച്ചിത്ര രംഗത്ത് ശബ്ദസാന്നിധ്യമായിരുന്നു. പത്മരാജന്റെ അവസാന ചിത്രം ‘ഞാൻ ഗന്ധർവ്വനിൽ’ അശരീരിയായതും അദ്ദേഹത്തിന്റെ ശബ്ദമായിരുന്നു. ഏകലവ്യനിലെ സ്വാമി അമൂർത്താനന്ദ എന്ന കഥാപാത്രം അദ്ദേഹത്തിന്റെ അഭിനയ ജീവിതത്തിലെ നാഴിക്കല്ലായിരുന്നു. സവിശേഷമായ ശരീരഭാഷ കൊണ്ടും വ്യത്യസ്തമായ ശബ്ദവിന്യാസം കൊണ്ടും നരേന്ദ്ര പ്രസാദ് അമൂർത്താനന്ദക്ക് അനനുകരണീയമായ ഭാവതീക്ഷ്ണത നൽകി. ഒരു വില്ലനാവശ്യമായ ശരീരഘടന ഇല്ലാതിരുന്നിട്ടു പോലും നരേന്ദ്രപ്രസാദ് എന്ന നടൻ മലയാള സിനിമയിൽ വില്ലൻ എന്ന സങ്കൽപ്പത്തിന്റെ പര്യായമായി മാറിയത് അദ്ദേഹത്തിന്റെ അതുല്യമായ പ്രതിഭ ഒന്നുകൊണ്ടു മാത്രമായിരുന്നു. പൈതൃകത്തിലെ ദേവദത്തൻ ചെമ്മാന്തിരിപ്പാടും ആറാംതമ്പുരാനിലെ അപ്പൻ തമ്പുരാനും നരേന്ദ്രപ്രസാദ് എന്ന നടന്റെ അഭിനയ പ്രതിഭയുടെ ആഴമളന്ന കഥാപാത്രങ്ങളായിരുന്നു.\nഅഭിനയ പ്രതിഭ എന്ന നിലയ്ക്കാണ് നരേന്ദ്രപ്രസാദ് ഏറെ പ്രശസ്തനായതെങ്കിലും ഒരു സാഹിത്യ നിരൂപകൻ എന്ന നിലയിലുള്ള അദ്ദേഹത്തിന്റെ ഔന്നത്യം അതൊട്ടും കുറയ്ക്കുന്നില്ല. മികച്ച സഹനടനുള്ള സംസ്ഥാന അവാർഡ് നേടിയ നരേന്ദ്രപ്രസാദിന് കേരള സാഹിത്യ അക്കാദമിയുടെ സമഗ്ര സംഭാവനയ്ക്കുള്ള പുരസ്ക്കാരവും ലഭിച്ചിട്ടുണ്ട്. മലയാള ചലച്ചിത്ര-നാടക-സാഹിത്യ മേഖലകളിൽ ഇത്രത്തോളം കഴിവു തെളിയിച്ച മറ്റൊരാൾ ഇനി ഉണ്ടാകേണ്ടിയിരിക്കുന്നു. 2003 നവംബർ മൂന്നിന് കോഴിക്കോട്ടായിരുന്നു ഈ ബഹുമുഖ പ്രതിഭയുടെ അന്ത്യം.\n740 – കോൺസ്റ്റാന്റിനോപ്പിളിൽ ഭൂചലനം. ഒട്ടേറെ നാശനഷ്ടങ്ങളും ആൾ നാശവും.\n1814 – ബ്രിട്ടീഷ് ജനറൽ ഗവർണർ നേപ്പാളി നെതിരെ യുദ്ധം പ്രഖ്യാപിച്ചു.\n1825- 1817 ൽ നിർമാണം തുടങ്ങിയ 363 മൈൽ നീളമുള്ള Erge canal കപ്പൽ ഗതാഗതത്തിന് തുറന്ന് കൊടുത്തു.\n1858 -ഹാമിൽട്ടൺ സ്മിത്ത് റോട്ടറി വാഷിംഗ് മെഷീന് പേറ്റന്റ് നൽകി\n1861 – പോണി എക്സ്പ്രസ് എന്ന അമേരി ക്കൻ മെയിൽ സർ‌വീസ് അവസാനിപ്പിച്ചു.\n1863 – റെഡ് ക്രോസ് രൂപികരണ യോഗം ജനിവയിൽ തുടങ്ങി\n1863 – ലോകത്തിൽ ഏകീകൃത ഫുട്ബാൾ നിയമം നിലവിൽ വന്നു\n1905 – നോർ‌വേ സ്വീഡനിൽ നിന്നും സ്വാത ന്ത്ര്യം നേടി\n1934 – അഖിൽ ഭാരതീയ ഗ്രാമീണ ഉദ്യോഗ് സംഘ് (ഓൾ ഇന്ത്യ ചെറുകിട വ്യവസായ അസോസിയേഷൻ) മഹാത്മാഗാന്ധി സ്ഥാപിച്ചു.\n1946 – നാസി കുറ്റവാളികൾക്കെതിരെ ന്യൂറംബർഗ് വിചാരണ തുടങ്ങി\n1947 – കാശ്മീരിനെ ഇന്ത്യൻ യൂനിയന്റ ഭാഗ മാക്കുന്നത് സംബന്ധിച്ച കരാറിൽ കാശ്മീർ രാജാവ് ഹരി സിങ് ഒപ്പുവച്ചു.\n1950 – മദർ തെരേസ ഇന്ത്യയിലെ കൊൽക്ക ത്തയിൽ മിഷനറീസ് ഓഫ് ചാരിറ്റി കണ്ടെത്തി\n1958 – ആദ്യത്തെ വ്യാവസായിക ബോയിങ്ങ് 707, പാൻ അമേരിക്കൻ എയർലൈൻസിന്റെ വിമാനം ന്യൂയോർക്കിൽ നിന്ന് പാരീസിലേക്ക് പറന്നു.\n1962 – ചൈനീസ് കടന്നു കയറ്റത്തിനെതിരെ രാജ്യത്ത് ആഭ്യന്തര അടിയന്തിരാവസ്ഥ പ്രഖ്യാപിച്ചു\n1971 – ചൈനീസ് നിയന്ത്രണ തായ്വാനെ UN ൽ നിന്ന് പുറത്താക്കി.\n1977 – ലോകത്ത് നിന്ന് Smallpox നിർമാർജ നം ചെയ്തതായി ലോകാരോഗ്യ സംഘടന. (അവസാനം കണ്ടത് സോമാലിയയിൽ)\n1984- ഒക്ടോബർ 14 ന് ജനിച്ച Baby Fae എന്ന കുട്ടിക്ക് അപൂർവ ഹൃദയരോഗം ബാധിച്ചതിനെ തുടർന്ന് ഒരു തരം കുരങ്ങിൽ നിന്ന് ഹൃദയം സ്വീകരിച്ചു ശസ്ത്രക്രിയ നടത്തി.ഏതാനും ആഴ്ചകൾക്കകം കുഞ്ഞ് മരണപ്പെട്ടു…\n1994 – ജോർദാനും ഇസ്രയേലും സമാധാന കരാർ ഒപ്പുവെച്ചു.\n1999 – ഐക്യരാഷ്ട്ര പരിസ്ഥിതി പദ്ധതിയി ലേക്ക് (യുനെപ്) ഇന്ത്യ വീണ്ടും തിരഞ്ഞെടു ക്കപ്പെട്ടു.\n2001- സെപ്റ്റംബർ 11 ന് ഭികര സംഘടനയാ യ അൽ – ഖ്വയ്ദ അമേരിക്കയിലെ വേൾഡ് ട്രെയിഡ് സെൻററിലടക്കം നടത്തിയ ഭീകരാക്രമണത്തിന്റെ വെളിച്ചത്തിൽ അമേരിക്കയിൽ patriotic act നിലവിൽ വന്നു\n2012 – അഫ്ഗാനിസ്ഥാനിലെ മെയ്‌മാനയിൽ പള്ളിയിൽ നടന്ന ചാവേർ ആക്രമണത്തിൽ 41 പേർ കൊല്ലപ്പെടുകയും 50 പേർക്ക് പരിക്കേൽക്കുകയും ചെയ്തു\n2017 – ജസീന്ദ ആർഡെർൻ ന്യൂസിലാന്റിലെ പ്രധാനമന്ത്രിയായി സത്യപ്രതിജ്ഞ ചെയ്തു, ലോകത്തിലെ ഏറ്റവും പ്രായം കുറഞ്ഞ വനിതാ സർക്കാർ തലവനായി\n1759- ജോർജ് ഡാന്റേ,.\nഫ്രഞ്ച് തത്വചിന്തകൻ,ഫ്രഞ്ച് വിപ്ലവത്തിന്റെ ബുദ്ധികേന്ദ്രം,34 മത് വയസ്സിൽ 1794ൽ വധിക്കപ്പെട്ടു.\n1916 – ഫ്രാൻകോ റാങ്ങ്.\nമുൻ ഫ്രഞ്ച് പ്രസിഡണ്ട്.\n1925- പവനൻ (പി.വി. നാരായണൻ നായർ ) തലശ്ശേരി സ്വദേശി,സാഹിത്യകാരൻ , യുക്തി വാദി നേതാവ്\n1932 – എസ്. ബങ്കാരപ്പ.\nമുൻ കർണാടക മുഖ്യമന്ത്രി, നിരവധി തവണ പാർലമെന്റംഗം\n1945 – നരേന്ദ്ര പ്രസാദ്.\nഅധ്യാപകൻ, നിരൂപകൻ, നാടകകൃത്ത്, സംവിധായകൻ, സിനിമാ നടൻ…\n1949 – റാണി ചന്ദ്ര\nഅകാലത്തിൽ അപ കടത്തിൽ പൊലിഞ്ഞ ചലച്ചിത്ര താരം. കെ.ജി. ജോർജിന്റെ സ്വപ്നാ ടനത്തിൽ മികച്ച നടിക്കുള്ള സംസ്ഥാന അവാർഡ്.\n1947 – ഹിലാരി ക്ലിന്റൺ.\n1993- 2001 യു. എസ് പ്രഥമ വനിത.പ്രഥമ വനിതയായിരിക്കെ US സെനറ്റിൽ തെര ഞ്ഞെടുക്കപ്പെട്ട ആദ്യ വ്യക്തി. പ്രസിഡണ്ട് തെരഞ്ഞെടുപ്പിൽ ഡൊണാൾഡ് ട്രംപിനോട് തോറ്റു\n1952 – തോമസ് ഐസക്.\nസംസ്ഥാന ധനകാര്യ മന്ത്രി\n1965 – മനോ\nപിന്നണി ഗായകൻ.കാതലിനിലെ മുക്കാല മുക്കാബലാ, ഉള്ളത്തെ അള്ളിത്തായിലെ അഴകിയ ലൈലാ, പ്രശസ്ത ഹിറ്റുകൾ\n1985 – അസിൻ തോട്ടുങ്കൽ.\nമലയാളിയായ പ്രശസ്ത ബോളിവുഡ് സിനിമാ താരം\n1957- ഗർട്ടി തെരേസ കോറി.\nUSA വൈദ്യ ശാസ്ത്രത്തിൽ നോബൽ നേടിയ ആദ്യ വനിത\n1981- ദത്താത്രേയ രാമചന്ദ്ര ബേന്ദ്ര\nകന്നട സാഹിത്യകാരൻ,1973 ൽ ജ്ഞാനപീഠം.\n1983 – ആൽഫ്രഡ് ടാർസ്കി\nUS ഗണിത ശാസ്ത്രജ്ഞൻ, ഗണിതത്തിൽ മെറ്റാ മാത്തമറ്റിക്സ്, തത്വശാസ്ത്രത്തിൽ സെമന്റിക്സ് എന്നിവക്ക് തുടക്കമിട്ടു:.\n1988- ടാറ്റാ പുരം സുകുമാരൻ,കഥാകൃത്ത്\n2000 -മൻമഥ് നാഥ് ഗുപ്ത\nചരിത്രകാരനായ,വിപ്ലവനായകനായ സ്വാത ന്ത്ര്യ സമര പോരാളി.1925 ൽ കാക്കേരി സംഭവുമായി ബന്ധപ്പെട്ട് 14 വർഷം തടവിൽ.\n2009 – ഡോ. ഡാനിയേൽ അച്ചാരുപറമ്പിൽ\nകേരളാ കത്തോലിക്കാ മെത്രാൻ സമിതിയുടെ പരമാദ്ധ്യക്ഷൻ, വരാപ്പുഴ അതിരൂപതാ മെത്രാപ്പോലീത്ത\nചിത്രകാരൻ, 2013 ൽ രാജാ രവിവർമ്മ പുരസ്കാരം.\nPrevious articleമഹാരാഷ്ട്രയിൽ അഭിപ്രായ സർവേകളും, എക്സിറ്റ് പോളും ഒക്കെ പ്രവചിച്ച വിജയം ബി.ജെ.പി. – ക്ക് എന്തുകൊണ്ട് ഉണ്ടായില്ല – നാം മനസിലാക്കേണ്ട മഹാരാഷ്ട്രയുടെ പ്രശ്നങ്ങൾ\nNext articleആക്ടിവിസം ഫെയ്സ് ബുക്കിൽ മതിയോ..?


മീര രജപുത് 'ബേബി ബിയർ' സൈനിന്റെ മനോഹരമായ ഒരു ചിത്രം പങ്കിടുന്നു. ഇന്റർനെറ്റ് ഇത് ഇഷ്ടപ്പെടുന്നു – എൻ‌ഡി‌ടി‌വി വാർത്ത – Malayalam Daily Press\nമീര രജപുത് 'ബേബി ബിയർ' സൈനിന്റെ മനോഹരമായ ഒരു ചിത്രം പങ്കിടുന്നു. ഇന്റർനെറ്റ് ഇത് ഇഷ്ടപ്പെടുന്നു – എൻ‌ഡി‌ടി‌വി വാർത്ത\nമീരാ രജ്പുത്തിന്റെ ഏറ്റവും പുതിയ പോസ്റ്റ് വിവരിക്കാൻ പോലും ആരാധകർക്ക് കഴിയില്ല. വെള്ളിയാഴ്ച വൈകുന്നേരം, മീര രജപുത് തന്റെ ഇൻസ്റ്റാഗ്രാം പ്രൊഫൈലിൽ ബേബി സൈനിന്റെ ഒരു ഓ-അദൃശ്യമായ ചിത്രം പങ്കിട്ടു, ഇത് ഇന്ന് ഇന്റർനെറ്റിലെ ഏറ്റവും മനോഹരമായ കാര്യമാണെന്ന് പറയുന്നതിൽ തെറ്റില്ല. സൈനിന്റെ ക്ലോസപ്പ് ഷോട്ട് മീര പങ്കിട്ടു, അദ്ദേഹത്തിന്റെ മുഖത്തെ ഭാവം അമൂല്യമാണ്. സ്ലീവ്‌ലെസ് വെളുത്ത ടി-ഷർട്ട് ധരിച്ച മഞ്ച്കിൻ കറുത്ത ഹെഡ്‌ബാൻഡ് ധരിച്ച് നിരപരാധിയായി ക്യാമറയിലേക്ക് ഉറ്റുനോക്കുന്നത് കാണാം. മീര ഈ പോസ്റ്റിന് അടിക്കുറിപ്പ് നൽകി: “നിങ്ങൾക്ക് ഈ മാമ ലഭിച്ചു” ഒപ്പം #babybear, #zizou എന്നീ ഹാഷ്‌ടാഗുമായി അവൾ പോസ്റ്റിനൊപ്പം പോയി.\nകുറച്ച് മണിക്കൂറിനുള്ളിൽ ചിത്രത്തിന്2ലക്ഷത്തിലധികം ലൈക്കുകൾ ലഭിച്ചു, ഞങ്ങൾ ഒട്ടും ആശ്ചര്യപ്പെടുന്നില്ല. ഞങ്ങളെപ്പോലെ തന്നെ മീരയുടെ ആരാധകരും ഫോട്ടോയെ സ്നേഹിച്ചു. കബീർ സിങ്ങിൽ ഷാഹിദ് കപൂറിന്റെ സഹനടനായിരുന്ന കിയാര അദ്വാനി നിരവധി ഹാർട്ട് ഇമോജികൾ പോസ്റ്റിൽ ഉപേക്ഷിച്ചു. സൈനിന്റെ മുത്തശ്ശി നീലിമ അസീം എഴുതി: “എന്റെ ജാൻ ബാബുഷ.” രോഹിത് റോയ്, കനിക കപൂർ എന്നിവരും പോസ്റ്റിനെക്കുറിച്ച് അഭിപ്രായപ്പെട്ടു. ചിത്രത്തിൽ സൈൻ തന്റെ പിതാവിനോട് സാമ്യമുണ്ടെന്ന് നിരവധി ആരാധകർ കരുതി, അവർ അദ്ദേഹത്തെ “ജൂനിയർ കബീർ സിംഗ്” എന്ന് അഭിസംബോധന ചെയ്തു.\nചിത്രം നോക്കൂ, നിങ്ങൾക്ക് പിന്നീട് ഞങ്ങൾക്ക് നന്ദി പറയാൻ കഴിയും.\nമാതാപിതാക്കളുടെ ഇൻസ്റ്റാഗ്രാം പ്രൊഫൈലുകളിൽ സൈൻ അപൂർവ്വമായി മാത്രമേ പ്രത്യക്ഷപ്പെടുകയുള്ളൂ, ഇത് ഈ ചിത്രത്തെ കൂടുതൽ സവിശേഷമാക്കുന്നു. എന്നിരുന്നാലും, സൈനിന്റെ2വയസ്സുള്ള മൂത്ത സഹോദരി മിഷ പതിവായി അമ്മയുടെ ഇൻസ്റ്റാഗ്രാം പ്രൊഫൈലിൽ പ്രത്യക്ഷപ്പെടുന്നു. കഴിഞ്ഞ ആഴ്ച, മീര ഒരു ചിത്രം പങ്കിട്ടു, അതിൽ പരമ്പരാഗത പച്ച വസ്ത്രങ്ങളിൽ അവളെയും മിഷയെയും ഇരട്ടകളായി കാണാം. ICYMI, ഇവിടെ ചിത്രം പരിശോധിക്കുക:\nമീര രജപുത് പങ്കിട്ട ബേബി സൈനിന്റെ ചില ചിത്രങ്ങൾ ഇതാ:\nമീര രജ്പുത്തും ഷാഹിദ് കപൂറും കഴിഞ്ഞ സെപ്റ്റംബറിൽ സൈനിന്റെ മാതാപിതാക്കളായി. 2015 ൽ ദമ്പതികൾ വിവാഹിതരായി, 2016 ൽ അവരുടെ ആദ്യത്തെ കുട്ടി മിഷയെ സ്വാഗതം ചെയ്തു.


300 രൂപയോളം വരിസംഖ്യ, വിവിധ പ്ലാനുകൾ; ജിയോഫോണ് നെക്‌സ്റ്റ് എങ്ങനെ വാങ്ങാം | How to buy jio next smartphone\n300 രൂപയോളം വരിസംഖ്യ, വിവിധ പ്ലാനുകൾ; ജിയോഫോണ് നെക്‌സ്റ്റ് എങ്ങനെ വാങ്ങാം\nOct 30, 2021, 11:45 AM IST\nക്വാല്‍കോം പ്രൊസസര് ശക്തിപകരുന്ന ഫോണില് ആന്‍ഡ്രോയിഡില് അധിഷ്ടിതമായ പ്രഗതി ഓഎസ് ആണുള്ളത്\nഗൂഗിളുമായി ചേര്‍ന്ന് റിലയന്‍സ് ജിയോ പുറത്തിറക്കുന്ന പുതിയ സ്മാര്‍ട്‌ഫോണ് ആണ് ജിയോഫോണ് നെക്‌സ്റ്റ്. 6499 രൂപയാണ് ഇതിന് വില. ദീപാവലിയ്ക്കാണ് വില്‍പന ആരംഭിക്കുക. 1999 രൂപ നല്‍കി ഫോണ് വാങ്ങാനും ജിയോ സൗകര്യമൊരുക്കിയിട്ടുണ്ട്. ബാക്കി തുക തവണകളായി നല്‍കിയാല് മതി.\nക്വാല്‍കോം പ്രൊസസര് ശക്തിപകരുന്ന ഫോണില് ആന്‍ഡ്രോയിഡില് അധിഷ്ഠിതമായ പ്രഗതി ഓഎസ് ആണുള്ളത്. ജിയോഫോണ് നെക്‌സ്റ്റിന് വേണ്ടി മാത്രം പ്രത്യേകമായി തയ്യാറാക്കിയ ആന്‍ഡ്രോയിഡ് ഓഎസ് ആണിത്. 10 ഇന്ത്യന് ഭാഷകള് ഇത് പിന്തുണയ്ക്കും. സ്‌ക്രീനിലുള്ളത് ആളുകള്‍ക്ക് സ്വന്തം ഭാഷയില് വായിക്കാന് സാധിക്കുന്ന തര്‍ജ്ജമ സൗകര്യവും ഇതിലുണ്ട്. ചിത്രങ്ങളിലെ വാക്കുകളും തര്‍ജ്ജമ ചെയ്യാനാവും.\nജിയോഫോണ് നെക്‌സ്റ്റ് എങ്ങനെ വാങ്ങാം?\nജിയോമാര്‍ട്ട് റീട്ടയിൽ ഷോപ്പില് ചെന്നോ ജിയോയുടെ വെബ്‌സൈറ്റിലൂടെയോ ഫോണ് വാങ്ങാനുള്ള താല്‍പര്യം അറിയിക്കാം.\n7018270182 എന്ന നമ്പറില് 'Hi' എന്ന് വാട്‌സാപ്പ് സന്ദേശമയച്ചാല് മതി.\nബുക്കിങ് സ്ഥിരീകരണം ലഭിച്ചാല് അവര്‍ക്ക് ജിയോ സ്‌റ്റോറില് നിന്ന് ഫോണ് കൈപ്പറ്റാം.\nജിയോഫോണ് നെക്‌സ്റ്റ് പ്ലാനുകളും സ്‌കീമുകളും\nതുടകത്തില് 1999 രൂപ നല്‍കി ഫോണ് വാങ്ങാനാവും. പിന്നീട് 18 മാസത്തേയോ 24 മാസത്തേയോ തവണകളായി ബാക്കി തുക നല്‍കാം. ജിയോഫോണ് നെക്‌സ്റ്റ് ഉപഭോക്താക്കള്‍ക്കായി ചില ഫിക്‌സഡ് പ്ലാനുകളുണ്ട്. 1999 രൂപ നല്‍കിയതിന് ശേഷമുള്ള ബാക്കി തവണകള് ഈ പ്ലാനുകള്‍ക്കൊപ്പം തന്നെ നല്‍കാം. 501 രൂപ പ്രൊസസിങ് ഫീസും നല്‍കണം. ഫിനാന്‍സിങ് പ്ലാനുകള് ആനുകൂല്യങ്ങളുടെ അടിസ്ഥാനത്തില് നാല് പ്ലാനുകളായി വിഭജിച്ചിട്ടുണ്ട്.\nഓള്‍വേയ്‌സ്- ഓണ് പ്ലാന്: 1999 രൂപ നല്‍കിയതിന് ശേഷം ഉപഭോക്താക്കള്‍ക്ക് 300 രൂപയുടേയോ, 350 രൂപയുടേയോ പ്ലാനുകള് തിരഞ്ഞെടുക്കാം. 300 രൂപയുടെ പ്ലാന് ആണ് തിരഞ്ഞെടുക്കുന്നത് എങ്കില് ആ തുക 24 മാസം നല്‍കണം. 350 രൂപയാണ് നല്‍കുന്നത് എങ്കില് 18 മാസം നല്‍കണം. ഈ പ്ലാനുകള് തിരഞ്ഞെടുക്കുന്നവര്‍ക്ക് പ്രതിമാസം5ജിബി ഡാറ്റയും 100 മിനിറ്റ് കോളിങും ലഭിക്കും.\n24 മാസത്തേക്കുള്ള ഇതില് 450 രൂപയുടെ പ്ലാനും 18 മാസത്തേക്കുള്ള 500 രൂപയുടെ പ്ലാനും വാങ്ങാം. ഇതില് ദിവസേന 1.5 ജിബി ഡാറ്റയും പരിധിയില്ലാത്ത കോളുകളും ലഭിക്കും.\n24 മാസത്തേക്കുള്ള 500 രൂപയുടെ പ്ലാനും, 18 മാസത്തേക്കുള്ള 550 രൂപയുടെ പ്ലാനുമാണിതില്. പ്രതിദിനം2ജിബി ഡാറ്റയും പരിധിയില്ലാത്ത കോളുകളും ഈ പ്ലാനുകള്‍ക്കൊപ്പം ലഭിക്കും.\nഡബിള് എക്‌സ് എല് പ്ലാന്\n24 മാസത്തേക്കുള്ള 550 രൂപയുടെ പ്ലാന്, 600 രൂപയുടെ 18 മാസത്തെ പ്ലാന് എന്നിവയാണിതില്. പ്രതിദിനം 2.5 ജിബി ഡാറ്റയും പരിധിയില്ലാത്ത കോളുകളും ഇതില് ലഭിക്കും.\n5.45 ഇഞ്ച് എച്ച്ഡി റസലൂഷനിലുള്ള (720 X 1440) സ്‌ക്രീന്, കോണിങ്‌ഗൊറില്ല ഗ്ലാസ് സംരക്ഷണം, ആന്റി ഫിംഗര്‍പ്രിന്റ് കോട്ടിങ് എന്നിവയുണ്ട്. ക്വാല്‍കോം സ്‌നാപ്ഡ്രാഗണ് ക്യുഎം-215 പ്രൊസസറില് രണ്ട് ജിബി റാമുണ്ട്. 32 ജിബി സ്റ്റോറേജുണ്ട്. 512 ജിബി വരെയുള്ള മെമ്മറി കാര്‍ഡുകള് ഉപയോഗിക്കാം. 13 എംപി റിയര് ക്യാമറ, എട്ട് എംപി ഫ്രണ്ട് ക്യാമറ, 3500 എംഎഎച്ച് ബാറ്ററി, ഡ്യുവല് നാനോ സിം സൗകര്യം. വൈഫൈ, ബ്ലൂടൂത്ത്, യുഎസ്ബി മൈക്രോ യുഎസ്ബി തുടങ്ങിയ കണക്റ്റിവിറ്റി ഓപ്ഷനുകളും ആക്‌സിലറോ മീറ്റര്, ലൈറ്റ് സെന്‍സര്, പ്രൊക്‌സിമിറ്റി സെന്‍സര് തുടങ്ങിയ സെന്‍സറുകളും ഇതിനുണ്ട്.\nറെഡ്മിയുടെ ഏറ്റവും പുതിയ സ്മാര്‍ട്‌ഫോണായ റെഡ്മി നോട്ട് 11ടി 5ജി (Redmi Note ..\nമലയാളത്തിലേക്ക് തത്സമയം വിവര്‍ത്തനം ചെയ്യുന്ന ക്യാമറ; വിസ്മയിപ്പിച്ച് JioPhone Next\nഒരിടവേളയ്ക്ക് ശേഷം ഡിസംബറില് വരുന്നൂ; ഒരു കൂട്ടം പുത്തന് സ്മാര്‍ട്‌ഫോണുകള്\nഉപഭോക്താക്കള്‍ക്ക് നിരാശ; ഗാലക്‌സി നോട്ട് സീരീസ് സാംസങ് നിര്‍ത്തലാക്കുന്നു\nസ്‌നാപ്ഡ്രാഗണ് 898,125W ഫാസ്റ്റ് ചാര്‍ജിങ്; റിയല്‍മി ജിടി2 പ്രോ സവിശേഷതകള് ഇങ്ങനെ\nലാവ അഗ്നി 5ജി വില്‍പനയ്‌ക്കെത്തി; വിലയും മറ്റ് വിവരങ്ങളും അറിയാം


രഘുവരനില് നിന്ന് ജോണ് ഹോനായ് റിസബാവയിലേക്ക് എത്തിയ കഥ ഓര്‍ത്ത് സിദ്ദീഖ് | www.vyganews.com\nരഘുവരനില് നിന്ന് ജോണ് ഹോനായ് റിസബാവയിലേക്ക് എത്തിയ കഥ ഓര്‍ത്ത് സിദ്ദീഖ്\nസ്വന്തം ലേഖകന് കൊച്ചി : പ്രിയ നടന് റിസ ബാവയുടെ മരണം തന്നെ ഞെട്ടിച്ചുവെന്ന് സംവിധായകന് സിദ്ദിഖ് പറഞ്ഞു. ജോണ് ഹോനായി എന്ന കഥാപാത്രത്തിലൂട...\nകൊച്ചി : പ്രിയ നടന് റിസ ബാവയുടെ മരണം തന്നെ ഞെട്ടിച്ചുവെന്ന് സംവിധായകന് സിദ്ദിഖ് പറഞ്ഞു. ജോണ് ഹോനായി എന്ന കഥാപാത്രത്തിലൂടെ റിസ ബാവയെ മലയാളികളുടെ മനസ്സില് കുടിയിരുത്തിയത് സിദ്ദീഖും കൂട്ടാളി ലാലും ചേര്‍ന്നായിരുന്നു.\nറിസ ബാവ അസുഖബാധിതനായി ഗുരുതരാവസ്ഥയിലായത് അറിഞ്ഞിരുന്നില്ലെന്ന് സിദ്ദീഖ് പറഞ്ഞു. അടുത്ത സുഹൃത്തുക്കളില് ഒരാളായിരുന്ന റിസ ബാവയുമായി കുറേ നാളായി ബന്ധമുണ്ടായിരുന്നില്ല. വ്യക്തിപരമായ നഷ്ടമാണ് റിസ ബാവയുടെ അപ്രതീക്ഷിത വിയോഗം.\nഇന്‍ഹരിഹര് നഗറിലേക്കു വില്ലനെ അവതരിപ്പിക്കാന് ആദ്യം പരിഗണിച്ചിരുന്നത് രഘുവരനെയാണ്. എന്നാല് മറ്റൊരു സിനിമയുടെ ഭാഗമായി അദ്ദേഹം വിദേശത്തായതിനാല് എത്താന് കഴിയില്ലെന്ന് പറഞ്ഞു. റിസ ബാവയെ പരിചയപ്പെടുത്തിയത് അന്‍സാര് കലാഭവനായിരുന്നു. അങ്ങനെ അന്‍സാറിലൂടെ ജോണ് ഹോനായി റിസ ബാവയില് എത്തുകയായിരുന്നുവെന്ന് സിദ്ദീഖ് പറഞ്ഞു.\nഡോക്ടര് പശുപതിയില് അഭിനയിച്ചു കഴിഞ്ഞിരുന്നു അപ്പോള് റിസബാവ. പശുപതിയിലേതില് നിന്നു വ്യത്യസ്തമായ കഥാപാത്രമാണെന്നു കേട്ടപ്പോള് റിസ പേടിച്ചു. എന്നെക്കൊണ്ട് ഈ കഥാപാത്രം ചെയ്യാന് കഴിയുമോ എന്നാണ് അദ്ദേഹം ഞങ്ങളോടു ചോദിച്ചത്.\nതാനും ലാലും ഒരു പാര്‍ലറില് റിസയെ കൊണ്ടുപോയി മുടി കളര് ചെയ്യിച്ചു. അതും പോരെന്ന് തോന്നിയപ്പോള് കണ്ണടയും ചെയിനും വച്ചു. അഭിനയിച്ചു തുടങ്ങിയപ്പോള് ഞങ്ങള് പ്രതീക്ഷിച്ചതിനുപ്പുറം റിസയില് നിന്നു കിട്ടിയെന്നും സിദ്ദീഖ് ഓര്‍ക്കുന്നു.\nവില്ലന് കഥാപാത്രങ്ങളില് ജോണ് ഹോനായി മാറി നില്‍ക്കുന്നത് റിസയുടെ അഭിനയം കൊണ്ടാണെന്നും സിദ്ദീഖ് അഭിപ്രായപ്പെട്ടു.\nഅത്തരമൊരു ഓര്‍മയിലാണ് റിസ ബാവയുടെ ആദ്യം റിലീസായ ചിത്രമായ ഡോക്ടര് പശുപതിയുടെ സംവിധായകന് ഷാജി കൈലാസ്. സായ് കുമാറിനെയായിരുന്നു പശുപതിയിലെ കഥാപാത്രത്തിനായി നിശ്ചയിച്ചിരുന്നത്.\nമറ്റു സിനിമകളുടെ തിരക്കിലായതിനാല് അവസാന നിമിഷം സായ് കുമാര് പിന്മാറി. റിസ ബാവയെ നിര്‍ദ്ദേശിച്ചതും സായ് കുമാര് തന്നെ. അപ്പോള്, സായ് കുമാറിനു പകരം സ്വാതി തിരുനാള് എന്ന നാടകത്തില് അഭിനയിക്കുകയായിരുന്നു റിസ ബാവ.\nആലപ്പുഴയിലെ ഒരു ഉള്‍പ്രദേശത്ത് നാടകം നടക്കുന്ന വേളയില് രഞ്ജി പണിക്കര് കാറെടുത്ത് പോയി റിസ ബാവയെ കണ്ടു. കണ്ടമാത്രയില് തന്നെ റിസ ബാവയെ രഞ്ജി പണിക്കര് അഭിനയിക്കാന് ക്ഷണിക്കുകയായിരുന്നുവെന്ന് ഷാജി കൈലാസ് ഓര്‍ക്കുന്നു.\nSummary: Director Siddique said that he was shocked by the death of his beloved actor Riza Bawa. It was Siddique and his accomplice Lal who instilled Riza Bawa in the minds of the Malayalees through the character of John Honai.\nwww.vyganews.com: രഘുവരനില് നിന്ന് ജോണ് ഹോനായ് റിസബാവയിലേക്ക് എത്തിയ കഥ ഓര്‍ത്ത് സിദ്ദീഖ്


മാനന്തവാടി: വയനാട് ജില്ലയില് ഇന്ന് (18.05.21) 631 പേര്‍ക്ക് കൂടി കോവിഡ് സ്ഥിരീകരിച്ചതായി ജില്ലാ മെഡിക്കല് ഓഫീസര് ഡോ.ആര്.രേണുക അറിയിച്ചു. 1309 പേര് രോഗമുക്തി നേടി. ടെസ്റ്റ് പോസിറ്റിവിറ്റി റേറ്റ് 21.05 ആണ്. 619 പേര്‍ക്ക് സമ്പര്‍ക്കത്തിലൂടെയാണ് രോഗബാധ.5ആരോഗ്യ പ്രവര്‍ത്തകര്‍ക്കും രോഗം സ്ഥിരീകരിച്ചു. ഇതോടെ ജില്ലയില് കോവിഡ് സ്ഥിരീകരിച്ചവരുടെ എണ്ണം 53419 ആയി. 45098 പേര് ഇതുവരെ രോഗമുക്തരായി. നിലവില് 7475 പേരാണ് ജില്ലയില് ചികിത്സയിലുള്ളത്. ഇവരില് 6255 പേര് വീടുകളിലാണ് ഐസൊലേഷനില് കഴിയുന്നത്.\n1309 പേര്‍ക്ക് രോഗമുക്തി\n1311 പേര് പുതുതായി നിരീക്ഷണത്തില്


വ്യാജരേഖാ കേസ്: ഫാ. ആൻറണി കല്ലൂക്കാരന്‍റെ അറസ്റ്റ് ഈ മാസം 28 വരെ കോടതി തടഞ്ഞു\nKochi, First Published 25, May 2019, 4:06 PM IST\nഅതിനിടെ കേസിലെ ഒന്നാം പ്രതി ഫാ. പോൾ തേലക്കാടിനെ നെഞ്ചുവേദനയെ തുടർന്ന് ആശുപത്രിയിൽ പ്രവേശിപ്പിച്ചു.\nകൊച്ചി: സിറോ മലബാർ സഭാ വ്യാജരേഖാക്കേസിലെ നാലാംപ്രതി ഫാദർ ആന്‍റണി കല്ലൂക്കാരന്റെ അറസ്റ്റ് ഈ മാസം 28 വരെ കോടതി തടഞ്ഞു. മുൻകൂർ ജാമ്യ ഹർജിയിൽ തീർപ്പുണ്ടാക്കുന്നത് വരെ അറസ്റ്റോ കസ്റ്റഡിയോ പാടില്ലെന്ന് എറണാകുളം ജില്ലാ സെഷൻസ് കോടതി നിർദേശിച്ചു. അതിനിടെ കേസിലെ ഒന്നാം പ്രതി ഫാ. പോൾ തേലക്കാടിനെ നെഞ്ചുവേദനയെ തുടർന്ന് ആശുപത്രിയിൽ പ്രവേശിപ്പിച്ചു.\nഫാദർ ആന്‍റണി കല്ലൂക്കാരന് നൽകിയ മുൻകൂർ ജാമ്യാപേക്ഷ പരിഗണിച്ചാണ് ജില്ലാ സെഷൻസ് കോടതിയുടെ അറസ്റ്റ് തടഞ്ഞുള്ള നിർദ്ദേശം. ഈ മാസം 28ന് മുൻകൂർ ജാമ്യാപേക്ഷയിൽ കോടതി വിശദമായ വാദം കേൾക്കും. അതുവരെ അറസ്റ്റോ കസ്റ്റഡിയോ പാടില്ലെന്ന് പൊലീസിന് കോടതി നിർദ്ദേശം നല്‍കി. ടോണി കല്ലൂക്കാരൻ അടക്കമുള്ള വൈദികർക്കെതിരെ കൂടുതൽ അന്വേഷണം നടത്തേണ്ടതുണ്ടെന്ന് പ്രോസിക്യൂഷനും കോടതിയെ അറിയിച്ചു.\nഇതിനിടെ, കേസിൽ ഒന്നാം പ്രതിയായ ഫാദർ പോൾ തേലക്കാട് നൽകിയ മുൻകൂർ ജാമ്യാപേക്ഷയിലും 28ന് വാദം നടക്കും. നെഞ്ച് വേദനയെത്തുടർന്ന് കൊച്ചിയിലെ സ്വകാര്യ ആശുപത്രിയിൽ ചികിത്സയിലാണ് ഫാദർ പോൾ തേലക്കാട്. വൈദികരായ പോൾ തേലക്കാടും ടോണിക്കല്ലൂക്കാരനും നിർദ്ദേശിച്ചതനുസരിച്ചാണ് വ്യാജ രേഖ തയ്യാറാക്കിയതെന്നാണ് റിമാൻഡിലുള്ള ആദിത്യന് പൊലീസിന് നൽകിയ മൊഴി. ആദിത്യൻ നൽകിയ ജാമ്യാപേക്ഷ പരിഗണിക്കുന്നതും കോടതി തിങ്കളാഴ്ചത്തേക്ക് മാറ്റിയിട്ടുണ്ട്.\nഅതേസമയം, കാക്കനാട് മജിസ്ട്രേറ്റിന് ആദിത്യന് നല്‍കിയ മൊഴിയുടെ പകർപ്പ് ഏഷ്യാനെറ്റ് ന്യൂസിന് ലഭിച്ചു. തന്നെ പൊലീസ് ക്രൂരമായി മർദിച്ചാണ് വൈദികരുടെ പേര് പറയിപ്പിച്ചതെന്ന് മൊഴിയില് ആദിത്യന് പറയുന്നുണ്ട്. വൈദികരുടെ പേര് പറഞ്ഞാല് മാപ്പുസാക്ഷിയാക്കാമെന്ന് പൊലീസ് വാഗ്ദാനം നല്‍കിയതായും മൊഴിയിലുണ്ട്.\nചൂരല് കൊണ്ട് തല്ലി; മുഖത്ത് തൊഴിച്ചു: ആദിത്യന്‍റെ രഹസ്യമൊഴിയുടെ പകർപ്പ് ഏഷ്യാനെറ്റ് ന്യൂസിന്\nഅതിനിടെ, വ്യാജരേഖാ കേസ് പിന്‍വലിക്കാമെന്ന ഉറപ്പ് ആലഞ്ചേരി പാലിച്ചില്ലെന്ന എറണാകുളം അങ്കമാലി അതിരൂപത വികാരി ജനറലിന്‍റെ സർക്കുലർ സഭയില് വിവാദമായി. നാളെ പള്ളികളില് വായിക്കാനിരിക്കുന്ന സർക്കുലറിനെതിരെ ഒരുവിഭാഗം വിശ്വാസികള് രംഗത്തെത്തി. പ്രതികളെ സംരക്ഷിക്കാനാണ് ഇത്തരമൊരു നീക്കമെന്നാണ് വാദം.\nLast Updated 25, May 2019, 4:42 PM IST\nFr. Antony Kallookaran\nആൻറണി കല്ലൂക്കാരന്‍റെ അറസ്റ്റ്


പ്രവാസികള്‍ക്ക് ആശ്വാസ വാര്‍ത്തയുമായി ഖത്തര്; രണ്ടുവര്‍ഷത്തിനുള്ളില് അമ്പതുലക്ഷം ഡോളര് മടക്കി നല്‍കും – Southlive Malayalam: Kerala News, Malayalam News, Breaking News, Movie News, Political News\nപ്രവാസികള്‍ക്ക് ആശ്വാസ വാര്‍ത്തയുമായി ഖത്തര്; രണ്ടുവര്‍ഷത്തിനുള്ളില് അമ്പതുലക്ഷം ഡോളര് മടക്കി നല്‍കും\nApril 3, 2018 , 5:31 pm\nഖത്തറില് 2022 ല് നടക്കുന്ന ഫുട്‌ബോള് ലോകകപ്പിനു വേണ്ടിയുള്ള പ്രവര്‍ത്തനങ്ങളില് ഏര്‍പ്പെടുന്ന പ്രവാസികള്‍ക്ക് ആശ്വാസ വാര്‍ത്ത. റിക്രൂട്ട്മെന്റ് ഫീസ് ഇനത്തില് വാങ്ങിയ അമ്പതുലക്ഷം ഡോളറോളം വരുന്ന തുക മടക്കി നല്‍കാന് ഖത്തര് തീരുമാനിച്ചു. രണ്ടുവര്‍ഷത്തിനുള്ളില് തുക കൊടുത്തു തീര്‍ക്കാനാണ് തീരുമാനം. സര്‍ക്കാരാണ് തുക തിരികെ നല്‍കുക.\nറിക്രൂട്ട്മെന്റ് ഫീസ് ജോലി നേടുന്നതിനു വേണ്ടി തൊഴിലാളികള് റിക്രൂട്ട്മെന്റ് ഏജന്‍സികള്‍ക്ക് നല്‍കിയ തുകയാണ്. 2022 ലോകകപ്പിന്റെ സംഘാടകരായ സുപ്രീം കമ്മിറ്റി ഫോര് ഡെലിവറി ആന്‍ഡ് ലെഗസിയുടെ യൂണിവേഴ്സല് പേമെന്റ് കമ്മിറ്റിയുടെ നിലപാടിനെ തുടര്‍ന്നാണ് സര്‍ക്കാര് തുക തിരികെ നല്‍കാന് തീരുമാനിച്ചത്. ഈ കമ്മിറ്റിയുടെ ചട്ടപ്രകാരം റിക്രൂട്ട്മെന്റ് ഫീസ് ഈടാക്കുന്നതിന് നിരോധനം ഏര്‍പ്പെടുത്തിയിട്ടുണ്ട്. അതു കൊണ്ടാണ് തുക തിരികെ നല്‍കുന്നതിനുള്ള തീരുമാനം സര്‍ക്കാര് സ്വീകരിച്ചത്.\nഈ ചട്ടങ്ങള് പ്രഖ്യാപിക്കുന്നതിനു മുമ്പു തന്നെ ഖത്തിറിലേക്ക് റിക്രൂട്ട്മെന്റ് ഫീസ് നല്‍കി ജോലിക്കു കയറിയ തൊഴിലാളികള്‍ക്കാണ് ഫീസ് തിരികെ നല്‍കുക. റിക്രൂട്ട്മെന്റ് ഫീസിനെ സുപ്രീം കമ്മിറ്റി അധാര്‍മികമായ ആഗോള പ്രശ്‌നമായിട്ടാണ് വിലയിരുത്തുന്നത്.\nRelated Topics:qatarrecruitment fees


കോവിഡ് രോഗി ഓക്‌സിജന് കിട്ടാതെ മരിച്ചെന്ന വെളിപ്പെടുത്തല്; നഴ്‌സിംഗ് ഓഫീസര്‍ക്ക് സസ്‌പെന്‍ഷന് | News Moments | The world in your palm top\n5 വയസുള്ള മകളെ ബലാല്‍സംഗം ചെയ്ത യുവാവിനെ പിതാവ് ലിംഗം തല്ലിത്തകര്‍ത്ത് കൊലപ്പെടുത്തി\nവീണ്ടും ചൈനീസ് ആപ്പ് നിരോധനം; ഇത്തവണ നിരോധിച്ചത് 43 ആപ്പുകള്\nപോലീസ് ആക്ട് ഭേദഗതി റദ്ദാക്കും; ആവശ്യവുമായി ഗവര്‍ണറെ സമിപിക്കാന് തീരുമാനം\nഓസ്‌ട്രേലിയന് പര്യടനത്തിനുള്ള ഏകദിന ടീമില് ഇടം നേടി സഞ്ജു സാംസണ്\nവിഷാദരോഗമെന്ന് സൂചന; ഫുട്‌ബോള് ഇതിഹാസം മറഡോണ ആശുപത്രിയില്\nബിനീഷ് കോടിയേരി വിഷയത്തില് അമ്മ എടുത്തുചാടി തീരുമാനം എടുക്കേണ്ടെന്ന് സുരേഷ് ഗോപി\nഎല്ലാവരും പറഞ്ഞു ‘നിന്റെ ഭാവി പോയി’, ഷക്കീല പറഞ്ഞു ‘നിങ്കള് ക്ലിക്കാവും’; ‘എ’പ്പട നായകന് മലയാളത്തില് ഹീറോ ആയ കഥ പറഞ്ഞ് കൂട്ടിക്കല് ജയചന്ദ്രന്\nകേരളത്തില് കൊറോണ ഒന്നാമത്തെ കുന്നുകയറി ഇറങ്ങിയിരിക്കുന്നു; രക്ഷിച്ചത് പതിനായിരത്തിലേറെ ജീവനുകളെന്ന് മുരളി തുമ്മാരുകുടി\nഇന്ത്യന് പാര്‍ലമെന്റിന്റെ സെന്‍ട്രല് ഹാളില് ഒരേയൊരു ഗോത്ര നേതാവിന്റെ ചിത്രമേയുള്ളു; ബിര്‍സ മുണ്ടയെക്കുറിച്ചുള്ള കുറിപ്പ് വായിക്കാം\nഅര്‍ണാബ് ആ പണം നിങ്ങള് തന്നിരുന്നെങ്കില് എന്റെ പ്രിയപ്പെട്ടവര് ഇപ്പോള് എനിക്കൊപ്പം ഉണ്ടാകുമായിരുന്നു; അന്‍വയ് നായികിന്റെ ഭാര്യയുടെ വീഡിയോ\nഒളിക്യാമറ വെളിപ്പെടുത്തലുകള്; എം.കെ.രാഘവന് എം.പിക്കെതിരെ വിജിലന്‍സ് അന്വേഷണം\nവെബ് സീരീസിലെ ചുംബനരംഗം; നെറ്റ്ഫ്‌ളിക്‌സിന് എതിരെ കേസെടുത്ത് മധ്യപ്രദേശ് പോലീസ്\nഎം.ശിവശങ്കറിനെ കസ്റ്റംസ് അറസ്റ്റ് ചെയ്തു\nകോവിഡ് രോഗി ഓക്‌സിജന് കിട്ടാതെ മരിച്ചെന്ന വെളിപ്പെടുത്തല്; നഴ്‌സിംഗ് ഓഫീസര്‍ക്ക് സസ്‌പെന്‍ഷന്\nOctober 19, 2020 2:30 pm\nതിരുവനന്തപുരം: കളമശേരി മെഡിക്കല് കോളേജില് ജീവനക്കാരുടെ അശ്രദ്ധ മൂലം കോവിഡ് രോഗി ഓക്‌സിജന് കിട്ടാതെ മരിച്ചുവെന്ന വെളിപ്പെടുത്തലില് സസ്‌പെന്‍ഷന്. നഴ്‌സിംഗ് ഓഫീസര് ജലജകുമാരിയെയാണ് ആരോഗ്യവകുപ്പ് സസ്‌പെന്‍ഡ് ചെയ്തത്. സംഭവത്തില് ആരോഗ്യമന്ത്രി അന്വേഷണത്തിന് ഉത്തരവിട്ടിരുന്നു.\nകോവിഡ് ചികിത്സയിലായിരുന്ന ഫോര്‍ട്ട് കൊച്ചി സ്വദേശി സി.കെ.ഹാരിസിന്റെ മരണമാണ് ജീവനക്കാരുടെ പിഴവ് മൂലം സംഭവിച്ചതെന്ന് ജലജകുമാരി നഴ്‌സുമാരുടെ വാട്‌സാപ്പ് ഗ്രൂപ്പില് പറഞ്ഞിരുന്നു. ഇതാണ് വിവാദമായത്. വെന്റിലേറ്ററിന്റെ ട്യൂബുകള് മാറിക്കിടന്നത് ശ്രദ്ധിക്കാത്തത് മൂലം മരണം സംഭവിച്ചുവെന്നായിരുന്നു ശബ്ദസന്ദേശത്തില് പറഞ്ഞിരുന്നത്. വെന്റിലേറ്ററില് നിന്ന് വാര്‍ഡിലേക്ക് മാറ്റാന് കഴിയുമായിരുന്ന രോഗിയാണ് ജീവനക്കാരുടെ അശ്രദ്ധ മൂലം മരിച്ചത്.\nചെറിയ വീഴ്ച കൊണ്ട് പല രോഗികളും മരിച്ചിട്ടുണ്ട്. പല രോഗികളുടെയും ഓക്‌സിജന് മാസ്‌ക് പോലും ശരിയായിട്ടല്ല വെക്കുന്നത്. ചികിത്സാപ്പിഴവ് ഇതിന് മുന്‍പും ഉണ്ടായിട്ടുണ്ട്. ഡോക്ടര്‍മാര് സംരക്ഷിച്ചതു കൊണ്ടാണ് നടപടിയുണ്ടാകാതിരുന്നതെന്നും ശബ്ദസന്ദേശത്തില് പറയുന്നു. വാര്‍ഡുകളില് ഉത്തരവാദിത്തമില്ലാതെ പെരുമാറുന്ന നഴ്‌സുമാര്‍ക്ക് മുന്നറിയിപ്പെന്ന നിലയിലാണ് താന് ഈ ശബ്ദസന്ദേശം നല്‍കിയതെന്ന് ജലജകുമാരി പ്രതികരിച്ചിരുന്നു.\nവയനാട്ടില് ഒരു സിനിമാ സ്റ്റൈല് കല്യാണം; ഇടുക്കിയില് നിന്ന് വധു എത്തിയത് ഹെലികോപ്ടറില്\nക്യാന്‍സര് രോഗിയായതിനാല് ഇബ്രാഹിം കുഞ്ഞിനെ കസ്റ്റഡിയില് വിടില്ലെന്ന് കോടതി


Mon Jan 25 2021 00:24:48 GMT+0530 (India Standard Time)\n2016 ഏപ്രില് 10നു പുലര്‍ച്ചെ 3.17നാണ് അപകടം നടന്നത്. വെടിക്കെട്ട് നടത്തുന്നതിനിടെ മുകളിലേക്കു കത്തിച്ചു വിട്ട സൂര്യകാന്തി പടക്കങ്ങളിലൊന്നു കത്തിക്കാന് വച്ചിരുന്ന പടക്കങ്ങളിലേക്കു വീണു പൊട്ടിത്തെറിക്കുകയായിരുന്നു.\nSDR10 April 2020 7:30 AM GMT\nകൊല്ലം: പരവൂര് പുറ്റിങ്ങലിലെ വെടിക്കെട്ട് ദുരന്തത്തിന് ഇന്ന് നാലുവര്‍ഷം തികയുന്നു. കേരളം കണ്ട ഏറ്റവും വലിയ അപകടം നടന്ന് നാലു വര്‍ഷം പൂര്‍ത്തിയാകുമ്പോഴും ക്രൈംബ്രാഞ്ച് കുറ്റപത്രം സമര്‍പ്പിക്കാതെ മുന്നോട്ടു പോവുകയാണ്. കൂടുതല് ഉദ്യോഗസ്ഥരെ പ്രതിചേര്‍ക്കാന് നിയമോപദേശം തേടിയിരിക്കുകയാണ് അന്വേഷണസംഘം. അന്നത്തെ ജില്ലാ കലക്ടര് ഉള്‍പ്പെടെയുള്ളവര്‍ക്കെതിരെ വകുപ്പുതല നടപടി ശുപാര്‍ശ ചെയ്യുന്ന ജുഡീഷ്യല് കമ്മിഷന് റിപ്പോര്‍ട്ടിലും ഇതുവരെ നടപടി ഉണ്ടായില്ല. 10,000 പേജുള്ള കുറ്റപത്രമാണ് തയ്യാറായിട്ടുള്ളത്. ക്ഷേത്ര കമ്മിറ്റി ഭാരവാഹികളും കരാറുകാരും ഉള്‍പ്പെടെ 59 പേരാണ് നിലവില് പ്രതിപട്ടികയില്. വിചാരണക്ക് പ്രത്യേക കോടതി വേണമെന്ന ആവശ്യത്തിനും തീരുമാനമായില്ല.\nസര്‍ക്കാര് സംസ്ഥാന ദുരന്തമായി പ്രഖ്യാപിച്ചെങ്കിലും വീടുകള് തകര്‍ന്നവര്‍ക്കുള്ള നഷ്ടപരിഹാരം ഇനിയും അകലെയാണ്. പിഡബ്ല്യൂഡി ബില്‍ഡിങ്സ് വിഭാഗത്തിനായിരുന്നു നാശനഷ്ടം വിലയിരുത്താനുള്ള ചുമതല. 5000 രൂപ മുതല് 35 ലക്ഷം രൂപ വരെ ഇവര് നഷ്ടപരിഹാരം തിട്ടപ്പെടുത്തി. പക്ഷേ പ്രകൃതിക്ഷോഭ ദുരിതാശ്വാസത്തിന്റെ ഫണ്ടില് നിന്നു നഷ്ടപരിഹാരം നല്‍കാന് തീരുമാനിച്ചതാണു വിനയായത്. പ്രകൃതിക്ഷോഭ ദുരിതാശ്വാസത്തിനുള്ള ഫണ്ടില് നിന്നു പരമാവധി 1,90,000 രൂപ വരെ മാത്രമേ നഷ്ടപരിഹാരം അനുവദിക്കാനാവൂ. 35 ലക്ഷം രൂപ നഷ്ടമുണ്ടായവര്‍ക്കും രണ്ടു ലക്ഷം രൂപ നഷ്ടമുണ്ടായവര്‍ക്കും 1,90,000 രൂപ വാങ്ങി തിരികെപ്പോകേണ്ട അവസ്ഥ.\nപരവൂര് പുറ്റിങ്ങല് വെടിക്കെട്ട് ദുരന്തത്തില് അന്നത്തെ കലക്ടര്, ജില്ലാ പോലീസ് മേധാവി, എഡിഎം എന്നിവരുടെ ഭാഗത്ത് ഗുരുതരമായ വീഴ്ചയുണ്ടെന്ന് ജസ്റ്റിസ് എസ്. ഗോപിനാഥന് കമ്മിഷന് റിപ്പോര്‍ട്ട് നല്‍കിയിട്ടുണ്ട്. ഉത്സവസമിതിക്കാരെയും പടക്കക്കരാറുകാരെയും കൂടാതെ ജില്ലാഭരണകൂടവും സംഭവത്തില് ഉത്തരവാദികളാണ്. ജൂലൈയില് സമര്‍പ്പിച്ച റിപ്പോര്‍ട്ട് സര്‍ക്കാര് ജനുവരിയില് പരിഗണിക്കുകയും നടപടിക്ക് തീരുമാനിക്കുകയും ചെയ്തിട്ടുണ്ട്. വെടിക്കെട്ടിന് അനുമതി നല്‍കുന്നതിന് മുന് എം.പി എന് പീതാംബരക്കുറുപ്പ് ജില്ലാഭരണകൂടത്തെ സ്വാധീനിച്ചതായി കമ്മിഷന് കുറ്റപ്പെടുത്തിയിട്ടുണ്ട്.\nസ്‌ഫോടനത്തില് തകര്‍ന്ന വെടിക്കെട്ട് പുരയുടെ അവശിഷ്ടങ്ങള് ക്ഷേത്ര മൈതാനിയില് ഇന്നും കാണാം. അപകടത്തില് ജീവന് പൊലിഞ്ഞ 110 പേരുടെ ഓര്‍മ്മകുടീരവും തൊട്ടടുത്തുണ്ട്. കരിമരുന്നുപ്രയോഗം സമാപനത്തോടടുക്കവെയാണ് മഹാദുരന്തമുണ്ടായത്. ദുരന്തത്തിന്റെ നടുക്കുന്ന ഓര്‍മ്മകള് ഇന്നും പ്രദേശവാസികളെ വേട്ടയാടുന്നു. നാലുവര്‍ഷം മുമ്പ് പുറ്റിങ്ങല് ദേവീക്ഷേത്രത്തിലെ മീനഭരണി ഉല്‍സവത്തിന് സമാപനം കുറിച്ചു നടന്ന വെടിക്കെട്ടിന് ജില്ലാ ഭരണകൂടം അനുമതി നിഷേധിച്ചിരുന്നു. എന്നാൽ, കമ്പം തുടയിട്ടും പോലിസ് തടഞ്ഞില്ല. പിന്നാലെ മത്സരക്കമ്പവും. നിരോധന ഉത്തരവ് മറികടന്ന ക്ഷേത്രക്കമ്മിറ്റി, കൃത്യനിര്‍വ്വഹണം മറന്ന പോലിസ്, കമ്പം കത്തിക്കാനായി കൊണ്ടുപോയവരുടെ അശ്രദ്ധ ഇതെല്ലാം ദുരന്തം ക്ഷണിച്ചുവരുത്തുകയായിരുന്നു. വെടിക്കെട്ടിനിടെയുണ്ടായ പൊട്ടിത്തെറിയില് 110 പേരാണു കൊല്ലപ്പെട്ടത്. എഴുന്നൂറിലേറെപ്പേര്‍ക്കു പരുക്കേറ്റു. നൂറിലധികം വീടുകള് തകര്‍ന്നു.\n2016 ഏപ്രില് 10നു പുലര്‍ച്ചെ 3.17നാണ് അപകടം നടന്നത്. വെടിക്കെട്ട് നടത്തുന്നതിനിടെ മുകളിലേക്കു കത്തിച്ചു വിട്ട സൂര്യകാന്തി പടക്കങ്ങളിലൊന്നു കത്തിക്കാന് വച്ചിരുന്ന പടക്കങ്ങളിലേക്കു വീണു പൊട്ടിത്തെറിക്കുകയായിരുന്നു. പടക്കങ്ങളും മറ്റും സൂക്ഷിച്ചിരുന്ന കോണ്‍ക്രീറ്റ് കെട്ടിടം അപ്പാടെ തകര്‍ന്നു. ഇതിന്റെ കോണ്‍ക്രീറ്റും ഇരുമ്പുകമ്പികളും പതിച്ചാണ് അനവധി പേര് മരിച്ചത്. അപകടത്തില്‍പ്പെട്ട മിക്കവരുടെയും ശരീരങ്ങള് ഛിന്നഭിന്നമായി. ഒരു കിലോമീറ്ററോളം അകലെ പരവൂര് നഗരത്തിലൂടെ ബൈക്കില് യാത്ര ചെയ്ത യുവാക്കളുടെ മേല് കോണ്‍ക്രീറ്റ് പാളി പതിച്ച് ഒരു യുവാവും മരണപ്പെട്ടു.\nFour years for the fireworks disaster at Paravoor Puttingal


ന്യൂയോര്‍ക്ക്: ശിരോവസ്ത്രം ധരിച്ച സ്ത്രീയെ അമേരിക്കയില് അജ്ഞാതന് ക്രൂരമായി കുത്തിക്കൊന്നു. ന്യുയോര്‍ക്കില് ബുധനാഴ്ച രാത്രി പലചരക്ക് കട അടച്ചശേഷം ഭര്‍ത്താവായ ഷംസുല് അലാം ഖാനൊപ്പം വീട്ടിലേക്ക് പോകവെയാണ് നസ്മ ഖനാം എന്ന 60കാരിക്ക് കുത്തേറ്റത്. രാത്രി 9.15 ഓടെയായിരുന്നു സംഭവം. നസ്മയെ അടിച്ചു വീഴ്ത്തിയ ശേഷം അജ്ഞാതന് അക്രമിക്കുകയായിരുന്നു എന്നാണ് ന്യൂയോര്‍ക്ക് ഡെയ്‌ലി റിപ്പോര്‍ട്ട് ചെയ്തത്.\nനാല് ഇഞ്ച് നീളമുള്ള കത്തി കൊണ്ട് നസ്മയുടെ നെഞ്ചില് അക്രമി കുത്തുകയായിരുന്നു. ഗുരുതരമായി പരിക്കേറ്റ നസ്മിനെ ഭര്‍ത്താവ് താങ്ങിയെടുത്തെങ്കിലും രക്തം അദ്ദേഹത്തിന്‍റെ കൈകളിലൂടെ ധാരാളമായി ഒഴുകുകയായിരുന്നുവെന്നാണ് ദൃക്‌സാക്ഷി പറയുന്നത്. ഉടന് അടുത്തുള്ള ആശുപത്രിയിലെത്തിച്ചെങ്കിലും ജീവന് രക്ഷിക്കാനായില്ല.\nസംഭവത്തില് അന്വേഷണം നടക്കുകയാണെന്നും തെരുവിലെ കാമറയില് ഒരാള് ഓടുന്ന ദൃശ്യം പതിഞ്ഞിട്ടുണ്ടെന്നും ന്യൂയോര്‍ക്ക് പൊലീസ് പറഞ്ഞു.\nTags: Hijab issue, hijab murder


ആ ചാന്ദ്രസ്പർശത്തിന് 50 വർഷം; ചരിത്രത്തിലെ സാഹസികയാത്ര | Moon | India | Russia\nആ ചാന്ദ്രസ്പർശത്തിന് 50 വർഷം; ചരിത്രത്തിലെ സാഹസികയാത്ര\nസ്വന്തം ലേഖകൻ July 20, 2019 10:07 AM IST\nമനുഷ്യന് ചന്ദ്രനില് കാല്‍കുത്തിയിട്ട് 50 വര്‍ഷം. 1969 ജൂലൈ 20 അമേരിക്കന് സമയം രാത്രി 8.17 അമേരിക്കന് ബഹിരാകാശ സഞ്ചാരി നീല് ആംസ്ട്രോങ് ചന്ദ്രനിലിറങ്ങി. മനുഷ്യരാശിയുടെ ചരിത്രത്തിലെ ഏറ്റവും തിളക്കമാര്‍ന്ന ചാന്ദ്രസ്പര്‍ശം എന്ന അധ്യായം കുറിക്കപ്പെടുകയായിരുന്നു അവിടെ.\nമ‌നുഷ്യന്‍റെ ഒരു ചെറിയ കാല്‍വയ്പ് മനുഷ്യരാശിക്കൊരു വലിയ കുതിച്ചാട്ടം. നീല് ആംസ്ട്രോങിന്‍റെ ഈ വാക്കുകള് പിന്നീട് മനുഷ്യരാശിയുടെ ചരിത്രത്തിലെ ഏറ്റവും പ്രധാനപ്പെട്ട വാക്കുകളായി മാറി. ശീതയുദ്ധം കൊടുമ്പിരിക്കൊണ്ട കാലത്ത് അമേരിക്കയും സോവിയറ്റ് യൂണിയനും തമ്മില് നടത്തിയ ബഹിരാകാശ ഗവേഷണ യുദ്ധമാണ് മനുഷ്യനെ ചന്ദ്രനിലെത്തിച്ചത് എന്ന് പറയാം. ആദ്യ ഉപഗ്രഹവും ആദ്യമായി മനുഷ്യനെ ചന്ദ്രനിലെത്തിക്കുകയും ചെയ്ത് സോവിയറ്റ് യൂണിയന് ചരിത്രം കുറിച്ചപ്പോള് അമേരിക്ക നിരാശയിലാണ്ടു. ഈ നിരാശയ്ക്കൊടുവില് നടത്തിയ വന് പരിശ്രമങ്ങളാണ് അമേരിക്കന് പതാക ചന്ദ്രനിലെത്തിച്ചത്. 1967 ലെ അപ്പോളോ 1 ദൗത്യത്തിന്‍റെ പരാജയത്തില് മൂന്നു ബഹിരാകാശ സഞ്ചാരികള് വെന്തുമരിച്ചു. പക്ഷേ ഇതിന് ശേഷം നടത്തിയ ദൗത്യങ്ങളില് ഏറെയും വിജയമായി. ഇതിനെത്തുടര്‍ന്നാണ്. 1969 ജൂലൈ 16 ന് ഫ്ളോറിഡയിലെ കേപ് കാനവര് വിക്ഷേപണത്തറയില് നിന്ന് സാറ്റേണ്5റോക്കറ്റ് ലൂണാര് മൊഡ്യൂളിനെയും വഹിച്ച് കൊണ്ട് ഉയര്‍ന്നത്. നീല് ആംസ്ട്രോങ്, എഡ്വിന് ബസ് ആല്‍ഡ്രിന്, മൈക്കല് കോളിന്‍സ് എന്നിവര്‍ക്കായിരുന്നു ആ ഭാഗ്യദൗത്യത്തിന്‍റെ ചുമതല. ചന്ദ്രന്‍റെ ഭ്രമണപഥത്തിലെത്തിയ ശേഷം കൊളംബിയ എന്ന കമാന്‍ഡ് മൊഡ്യൂളില് നിന്ന് വേര്‍പെട്ട് ഈഗിള് എന്ന ലാന്‍ഡര് ചന്ദ്രോപരിതലത്തിലിറങ്ങി.\nമനുഷ്യന്‍റെ അന്നോളമുള്ള നേട്ടങ്ങള്‍ക്ക് മീതെ തിളക്കമാര്‍ന്ന മറ്റൊന്ന് കടന്നുവന്നു. മനുഷ്യന്‍റെ കഥകളിലും കവിതകളിലും വിശ്വാസങ്ങളും നിറഞ്ഞു നിന്ന ചന്ദ്രനില് മനുഷ്യന് കാല്‍കുത്തി. 1969 ജൂലൈ 20 അമേരിക്കന് സമയം രാത്രി 8.17 ആയിരുന്നു അപ്പോള്. ഇന്ത്യയില് ജൂലൈ 21 പുലര്‍ച്ചെ 1.47 ഉം. ചന്ദ്രനിലിറങ്ങിയ നീല് ആംസ്ട്രോങ്ങും ബസ് ആല്‍ഡ്രിനും പരീക്ഷങ്ങള് നടത്തുമ്പോള് മൈക്കിള് കോളിന്‍സ് കമാന്‍ഡ് മൊഡ്യൂളില് ചന്ദ്രനെ ചുറ്റി. ചന്ദ്രനില് നിന്ന് 22 കിലോഗ്രാം മണ്ണും പാറയും ശേഖരിച്ചു. പിന്നെ ഈഗിളിനെ കമാന്‍ഡ് മൊഡ്യൂളുമായി ബന്ധിപ്പിച്ചു. നാല് ദിവസം കൊണ്ട് ഭൂമിയുടെ അന്തരീക്ഷത്തിലെത്തിയ അവര് തിരിച്ചെത്തി. ചന്ദ്രനില് മനുഷ്യന് ചരിത്രം കുറിച്ചതിന്‍റെ അന്‍പതാണ്ടിന്‍റെ ആഘോഷം അവസാനിക്കും മുമ്പ് ചന്ദ്രന്‍റെ ദക്ഷിണധ്രുവത്തില് പരീക്ഷണങ്ങള് നടത്താന് ഇന്ത്യയുടെ ചന്ദ്രയാന് പുറപ്പെടുന്നുമുണ്ട്.


വര്‍ക്കേഴ്സ് ഫോറം: എളുപ്പമുള്ള ഊടുവഴി (പുതുപ്പള്ളി വഴി)\n""പണം എണ്ണുന്നതിനിടയില് വഹീദ ചോദിച്ചു - "സാര് ഇതുവരെ കേരളത്തിനു വെളിയിലായിരുന്നോ?" അയാള് "അതെ" എന്ന അര്‍ഥത്തില് ഒന്നുമൂളി. തെന്‍റ സ്വകാര്യതയിലേക്ക് ആരേയും കടത്തിവിടാനുള്ള താല്‍പര്യം വിജയന് നമ്പ്യാര്‍ക്കില്ലെന്ന് നിര്‍വികാരമായ ആ മറുപടിയില്‍നിന്നും അവള്‍ക്കു വ്യക്തമായി. വഹീദയെന്നല്ല വേറെ ആരു ചോദിച്ചാലും തെന്‍റ പേരിനപ്പുറത്തേക്കുള്ള ഒരു വിവരവും അയാള് പുറത്തുവിടില്ലായിരുന്നു. താന് ഐജി റാങ്കില്‍നിന്നും വിരമിച്ച മുതിര്‍ന്ന പൊലീസുദ്യോഗസ്ഥനാണെന്ന കാര്യം ഈ പത്രക്കാരെങ്ങാനുമറിഞ്ഞാല് അതോടെ തീര്‍ന്നു. തെന്‍റ ഓര്‍മകളെ ഒരു ഹ്യൂമന് ഇന്ററസ്റ്റിങ് സ്റ്റോറിയാക്കി അവരങ്ങോട്ട് ആഘോഷിക്കും. ചെട്ടിച്ചിറ എലമെന്ററി സ്കൂളിന്റെ അടിയാധാരം വരെ പുറത്തെടുത്ത് ചര്‍ച്ചയ്ക്ക് വെക്കും"". മലയാളത്തിലെ പുതുതലമുറയിലെ പ്രിയങ്കരനായ കഥാകൃത്തുക്കളില് പ്രമുഖനായ സന്തോഷ് ഏച്ചിക്കാനത്തിന്റെ ""ഇടുക്കി ഗോള്‍ഡ്"" എന്ന കഥയിലെ വരികളാണിവിടെ ഉദ്ധരിച്ചത്.\nശക്തമായ ഒരു മാധ്യമ വിമര്‍ശനം ഈ വരികളില് കാണാം. (കഥയുടെ മുഖ്യധാര ഇതല്ല). മുന്‍പും സന്തോഷിന്റെ പല കഥകളിലും മാധ്യമ വിമര്‍ശനം കടന്നുവന്നിട്ടുണ്ട്. ഈ പംക്തിയില് തന്നെ അത് പരാമര്‍ശിക്കപ്പെട്ടിട്ടുമുണ്ട്. സന്തോഷ് മാത്രമല്ല, മറ്റു പല കഥാകൃത്തുക്കളും തങ്ങളുടെ സര്‍ഗസൃഷ്ടിക്കിടയില് ദൃശ്യ - അച്ചടി മാധ്യമങ്ങളെ കീറിമുറിച്ച് പരിശോധിക്കാന് തയ്യാറായി കാണുന്നുണ്ട്. അപഹാസ്യമാംവിധം മാധ്യമങ്ങള് തരംതാഴുന്നത് കാണുമ്പോഴായിരിക്കും കഥാകൃത്തുക്കളും നോവലിസ്റ്റുകളും മറ്റും തങ്ങളുടെ സര്‍ഗാത്മക രചനയ്ക്കിടയില് തന്നെ ഇതേപോലെ മാധ്യമ വിമര്‍ശനത്തിന് നിര്‍ബന്ധിതരാകുന്നത്. എന്നാല് വര്‍ഗപരവും രാഷ്ട്രീയവുമായ പക്ഷപാതിത്വത്തിന്റെ, കോര്‍പറേറ്റ് താല്‍പര്യങ്ങളുടെ ചെളിക്കുണ്ടില് ആണ്ടുകിടക്കുന്ന മുഖ്യധാരാ മാധ്യമങ്ങളെ സംബന്ധിച്ചിടത്തോളം അത്തരം വിമര്‍ശനങ്ങള് ചേമ്പിലയില് വീഴുന്ന വെള്ളത്തിന്റെ സ്ഥിതിയിലായിരിക്കും.\nജനുവരി 14 പലതുകൊണ്ടും ശുഭദിനം. 13 എന്ന "അശുഭ" സംഖ്യക്കുശേഷമുള്ള ദിനം. മകരമാസം ഒന്ന്. തൈപ്പൊങ്കല് ദിനം. മകരസംക്രാന്തി ആരംഭിക്കുന്ന ദിനം. അങ്ങനെ സര്‍വാത്മനാ നോക്കിയാലും പുണ്യജന്മങ്ങള്‍ക്കാകെ പുണ്യദിനം. ആ പുണ്യദിനം തന്നെ കോണ്‍ഗ്രസിന്റെ തിരഞ്ഞെടുപ്പ് പ്രചാരവേല "മനോരമ" സ്വയമേവ ഏറ്റെടുത്ത് ഉദ്ഘാടന കര്‍മം നിര്‍വഹിച്ചിരിക്കുകയാണ്. ജനുവരി 14ന് (മകരം ഒന്നിന്) മലയാളികളുടെ വീട്ടുമുറ്റത്തെത്തിയ റബറ് പത്രത്തിന്റെ ഒന്നാം പേജിലെ മുഖ്യമാനകഥ ഇങ്ങനെ: ""ദേശീയതലത്തില് സംവരണം രംഗനാഥമിശ്ര കമ്മീഷന് ശുപാര്‍ശ പ്രകാരം"" എന്ന തൊപ്പിയണിഞ്ഞ കലക്കന് ശീര്‍ഷകം നോക്കുക: ""പിന്നാക്ക ന്യൂനപക്ഷങ്ങള്‍ക്ക് സംവരണത്തിനു നീക്കം"". തികച്ചും അഞ്ചു കോളം തന്നെ ഈ സ്റ്റോറിക്കായി നീക്കിവെച്ചിരിക്കുന്നു. അതുക്കുള്ളില് ഒരു ചിന്ന ബോക്സും: ""പുതിയ വഖഫ് വികസന കോര്‍പറേഷന് ഉടന്. തുല്യാവസര കമ്മീഷന് ആലോചനയില്"". എങ്ങനെയുണ്ട്, സങ്കതി കലക്കീല്ലെ? നല്ല ഉശിരന് സ്കൂപ്പ്. തിരഞ്ഞെടുപ്പിന് പറ്റിയത്. നടന്നില്ലെങ്കിലെന്താ? പാലം കടക്കുവോളം പോരെ കോണ്‍ഗ്രസിന് നാരായണന്മാരെ.\nപക്ഷേല്, എന്താ സത്യമാന സംഭവം? രംഗനാഥ മിശ്ര കമ്മീഷെന്‍റ റിപ്പോര്‍ട്ട് ഡല്‍ഹീല് സര്‍ദാര്‍ജിയുടെ കാബിനറ്റിന് കിട്ടീട്ട് വര്‍ഷങ്ങള് നാല് കഴിഞ്ഞത് "മനോരമ" കുട്ടന്മാര് അറിയാഞ്ഞാരിക്കും.എന്നിട്ടും മോഡീടേം സംഘത്തിന്റെം കണ്ണുരുട്ട് പേടിച്ച് അത് നടപ്പാക്കാതെ അട്ടത്ത് വച്ചേക്കാരുന്നു സാക്ഷാല് കോണ്‍ഗ്രസിന്റെം സര്‍ക്കാര്. ആ റിപ്പോര്‍ട്ടിലാണ് ന്യൂനപക്ഷങ്ങള്‍ക്ക് സംവരണം ഏര്‍പ്പെടുത്തുന്നതിനെക്കുറിച്ച് പറഞ്ഞേക്കണത്. എന്നാലേ ഇന്നേവരെ ഒരു കോണ്‍ഗ്രസുകാരനും മദാമ്മേം രാഹുലനും സര്‍ദാര്‍ജീം തൊട്ട് ചാണ്ടീം ചെന്നിത്തലേം വരെ ഒരാളും മൊഴിഞ്ഞില്ല അത് നടപ്പാക്കണമെന്ന്. അത് നടപ്പാക്കണമെന്ന് പറേണ കേക്കണതുതന്നെ കേന്ദ്രനും സംസ്ഥാനനും ചങ്കിടിപ്പുണ്ടാക്കണ സങ്കതിയാണ്. സിപിഐ എമ്മും ഇടതുപക്ഷവും മാത്രമാണ് അത് നടപ്പാക്കണമെന്ന് സംശയത്തിന്റെ പൊടിപോലും കൂടാതെ പറഞ്ഞേക്കണത്. അപ്പോള് "മനോരമ" ഈ കാട്ടണതൊക്കെ പാവത്തുങ്ങളെ വോട്ടുതട്ടാനുള്ള ഞുണുക്ക് പരിപാടികള് തന്നെയാണേ! തിരഞ്ഞെടുപ്പടുത്തോണ്ട് മോഡീം പരിവാരോം പോലും ഒന്നും മിണ്ടാനും പോണില്ല. കാരണം നടപ്പാക്കാനിടയില്ലാത്ത ഒരു കാര്യത്തെക്കുറിച്ച് എതിര് പറഞ്ഞ് ചുമ്മാ എന്തിന് വോട്ടുകളയണം. മോഡിക്കും ന്യൂനപക്ഷവോട്ടും വേണോല്ലോ. പക്ഷേല്, ഒരു കാര്യമുണ്ടേ, "മനോരമ"ക്കുട്ടന്മാരെ, ഇത് പച്ചയായ പെയ്ഡ് ന്യൂസു തന്നെയാണേ! അതും ഇല്ലാ വചനം പറഞ്ഞുള്ള പത്തര മാറ്റുള്ള പ്രചരണം!!\nഅന്തമാനദിനത്തിലെ പെരിയ വാര്‍ത്തയെന്താ? തെരിയുമാ? അത് ഡീസലുക്കും കുക്കിങ് ഗ്യാസുക്കും കുത്തനെ വില കൂട്ടാനുള്ള നീക്കം താന്. അത് "മനോരമ" അണ്ണന്മാര്‍ക്ക് ഈ തിരഞ്ഞെടുപ്പ് കാലത്ത് മാളോരെ തെര്യപ്പെടുത്താനക്കൊണ്ട് പറ്റ്യോ? ഇല്ല! അതിനാലാണ് ഇന്ത ഗുണ്ടിട്ട് അന്ത കുണ്ടിനെ മൂടലാം! ഇനി 8-ാം തീയതി "മനോരമ" ഒന്നാം പുറത്ത് അച്ചുനിരത്തിയ മറ്റൊരു സ്റ്റോറി നോക്കാം: ""തിരഞ്ഞെടുപ്പൊരുക്കത്തിനെന്നു സംശയം"" എന്ന തൊപ്പിയും പേറി വരുന്നു: ""വിദേശത്തുനിന്ന് കള്ളപ്പണം"" എന്ന കിടിലോല്‍ക്കിടിലന് തലേക്കെട്ട്! ആഴ്ചയൊന്നു കഴിഞ്ഞു. കേരളത്തിലെ പുതിയ ആഭ്യന്തരനോ കേന്ദ്രത്തിലെ പഴേ ആഭ്യന്തര സഹനോ എന്തെങ്കിലും ഇതേല് പിടിച്ച് മൊഴിയുന്നുണ്ടോ എന്ന് കണ്ണിലെണ്ണയൊഴിച്ച് കാത്തിരുന്ന് നോക്കി. ഒരു മിണ്ടാട്ടോമില്ല. കോഴിക്കോടും വടകരേമൊക്കെ വന്ന് ഇടയ്ക്കിടെ സിപിഐ എമ്മിനെതിരെ കുരച്ചുചാടുന്ന അട്ടം പരതി പുത്രന് ഇത്ര പ്രമാദമായ, രാജ്യസുരക്ഷയെ ബാധിക്കുന്ന സങ്കതിക്കുനേരെ കണ്ണടച്ചിരുട്ടാക്കുകയാണ്. ഒന്നുമേ ഉരിയാടിയിട്ടില്ല. ഒരു കൊലപാതകക്കേസില് പോസ്റ്റുമോര്‍ട്ടം നടക്കുന്നിടത്തുവരെ നിയമവിരുദ്ധമായി നുഴഞ്ഞുകയറി കോപ്രായങ്ങള് കാട്ടിയ ഇപ്പോഴത്തെ സംസ്ഥാന ആഭ്യന്തരനും മിണ്ടാട്ടോം ഉരിയാട്ടോമില്ല. ഇനി കഥ എഴുതിയ പത്രം എന്തെങ്കിലും തുടരന് സാധനം പിന്നീട് കാച്ചിയോന്നും നോക്കി. ഇല്ലേയില്ലേ. സംഭവം ഒള്ളതാരിക്കും. പക്ഷേല്, ഈ കള്ളപ്പണങ്ങള് എങ്ങടാ പോണേ? യുഡിഎഫിെന്‍റ പണപ്പെട്ടീല് തന്നെ. അതുകൊണ്ട് തുടരേണ്ടെന്ന് തീരുമാനം!\nവീരന് കടലാസിന്റെ സംഭാവന\nജനുവരി 9ന്റെ വീരഭൂമി പത്രത്തില് ഇതാ കിടക്കണ് ഒന്നാം പേജില് തന്നെ ഒരു പെരിയ സങ്കതി - ""രാഷ്ട്രീയ കക്ഷികളുടെ സംഭാവന. 87 ശതമാനം കോര്‍പറേറ്റ് പണം"" അതുക്കുകീഴെ ഇപ്പടിയേ ചൊല്ലിയിരുക്കേന്: ""കോണ്‍ഗ്രസ് 92%, ബിജെപി 85%, സിപിഎം 33%"". അപ്പോ ഒത്തല്ലോ! എല്ലാരും ഒപ്പം താന്. ഇതുതാന് പൂഴിക്കടകന് വിദ്യേ പിടിച്ചുള്ള പ്രചരണം. പക്ഷേ, വീരന് കുട്ടികള് അറിയാനക്കൊണ്ട് ഒരു രഹസ്യം പറയാം. ഈ ഗുണ്ട് പുതീതൊന്നുമല്ല. നന്നേ പഴക്കമുള്ളതാണേ! സുമാറ് ഒരു വര്‍ഷത്തിനുമേലായി ഒരംഗ്രേസി പത്രം ഇതേ ഗുണ്ട് കാച്ചീരുന്നു. അന്ന് സിപിഐ എം കൃത്യമായ മറുപടീം കൊടുത്തു. അതെന്തെന്നല്ലേ? സിപിഐ എമ്മിന്റെ വരവ് - ചെലവ് കണക്ക് പാര്‍ട്ടീടെ വെബ്സൈറ്റില് പ്രസിദ്ധീകരിച്ചിട്ടുണ്ട്. അത് ഏത് വീരനും ഏത് ഊച്ചാളിക്കും നോക്കാം. പരിശോധിക്കാം. ആര്‍ക്കും ഒരു വിരോധോമില്ല. പാര്‍ട്ടീടെ വരുമാനത്തില് 85 ശതമാനോം പാര്‍ടി അംഗങ്ങള് നല്‍കുന്ന ലെവിയാണ്. ആ അംഗങ്ങളില് ആരും കോര്‍പറേറ്റുകളല്ല എന്ന കാര്യോം പാര്‍ടിക്കറിയാം. പിന്നെ സംഭാവന 15%. അതില് കോര്‍പറേറ്റിന്റേതുണ്ടോ? ഇല്ലെന്ന് പാര്‍ടിക്ക് നെഞ്ചിക്കൈവച്ച് പറയാം. പോരെങ്കില് പഴയൊരു കാര്യം (കഥയല്ല) കൂടി കൂട്ടിവായിക്കാം. 1990കളിലാണ് സംഭവം.ടാറ്റ മൊതലാളി രാജ്യത്തെ എല്ലാ അംഗീകൃത ദേശീയ പാര്‍ടികള്‍ക്കും അവരുടെ വോട്ടിങ് ശതമാനത്തിന്റെ അനുപാതത്തില് സംഭാവന കൊടുക്കാന് തീരുമാനിച്ചു. അംഗീകൃത ദേശീയ പാര്‍ടി ആയതുകൊണ്ട് സിപിഐ എമ്മിനും ലഭിച്ചു 60 ലക്ഷം രൂപേടെ ഒരു ചിന്ന ചെക്ക്! കോണ്‍ഗ്രസും ബിജെപീം ഉള്‍പ്പെടെ എല്ലാം കിട്ടിയ കോടികള് പണപ്പെട്ടീല് ഇട്ടപ്പോ, സിപിഐ എം ആ ചെക്ക് മടക്കത്തപ്പാലില് ടാറ്റാ മൊതലാളിക്ക് തന്നെ അയച്ചുകൊടുത്തു. കൂട്ടത്തില് ഒരു കത്തും - ജനാധിപത്യം വികസ്വരമാക്കലാണ് ലക്ഷ്യമെങ്കില് താങ്കള് ഇതയച്ചുകൊടുക്കേണ്ടത് തിരഞ്ഞെടുപ്പ് കമ്മീഷനാണ്, തിരഞ്ഞെടുപ്പ് ചെലവുകള്‍ക്കായി! ഇതാണ് ഹേ വീരാ സിപിഐ എമ്മിന്റെ പാരമ്പര്യം.\nഇനി ഒരു കാര്യം കൂടി. ചിന്ത വാരികയുടെ 50-ാം വാര്‍ഷികം പ്രമാണിച്ച് കോഴിക്കോട് നടന്ന സെമിനാറില് 9-ാം തീയതി പങ്കെടുത്ത സിപിഐ എം പിബി അംഗം സീതാറാം യെച്ചൂരി "മാതൃഭൂമി" വാര്‍ത്തയ്ക്ക് കൃത്യമായി മറുപടി പറഞ്ഞിരുന്നു. പത്ര മര്യാദ, മാന്യതയും, പ്രാധാന്യത്തോടെ തന്നെ ആ വാര്‍ത്ത റിപ്പോര്‍ട്ടു ചെയ്യുകയായിരുന്നു. യെച്ചൂരി പറഞ്ഞതുപോലെ "മാതൃഭൂമി" എഴുതിയത് പച്ചക്കള്ളമല്ലെങ്കില് തങ്ങളുടെ ഭാഗം ന്യായീകരിക്കാനും ആ പത്രത്തിനാകുമായിരുന്നു. പക്ഷേ, മാതൃഭൂമിയെപ്പോലൊരു വലതുപക്ഷ പത്രത്തില്‍നിന്ന്, കാപ്പിത്തോട്ടക്കാരേന്‍റം വണ്ടി മൊതലാളീടേം പത്രത്തില്‍നിന്ന് ആ മാധ്യമ മര്യാദ പ്രതീക്ഷിക്കുന്നതാണല്ലോ തെറ്റ്!\nഊപ്പര് മേം കോന്‍ഹെ? വോ രാഹുല് ഹെ!\nജനുവരി 14ന് "മനോരമ"യുടെ ഒന്നാം പേജിലെ ഏറ്റവും മുകളറ്റത്ത് 8 കോളവും നിറഞ്ഞ് നില്‍ക്കുന്ന സചിത്ര റിപ്പോര്‍ട്ടിന്റെ ശീര്‍ഷകം: ""ആവേശത്തിരയിളക്കി രാഹുല്; ആഹ്ലാദക്കൊടുമുടിയില് ജനം"". ഇതിനൊപ്പം നല്‍കിയിട്ടുള്ള ചിത്രം കൗതുകകരമാണ് - ഒരു പൊലീസ് ജീപ്പിനുമുകളില് കുത്തിയിരിക്കുന്ന കോണ്‍ഗ്രസിന്റെ പ്രധാനമന്ത്രി സ്ഥാനാര്‍ത്ഥിയും കോണ്‍ഗ്രസ് രാഷ്ട്രീയത്തിലെ അവസാനവാക്കുമായ രാഹുല്‍ഗാന്ധിയുടെ ചിത്രം. പത്രത്തിന്റെ 4-ാം പേജില്, ""മിന്നല്‍പോലെ വന്നു രാഹുല്"" എന്നൊരു സാധനവും നല്‍കിയിട്ടുണ്ട്. അപ്പോള് തോന്നി പുള്ളിക്കാരന് മിന്നല്‍പോലെ വന്ന് ഇടിത്തീപോലെ പൊലീസ് ജീപ്പിനുമേല് പെയ്തിറങ്ങിയതായിരിക്കുമോന്ന്. ഒന്നൂടെ നോക്കാമെന്ന് നിരീച്ച് പേജ് മറിച്ചു. 11-ാം പേജില് വീണ്ടും: ""രാഹുലിന്റെ കാര് ഡീസലടിക്കാന് നിര്‍ത്തി; സുരക്ഷാ വീഴ്ചയെന്ന്"" അപ്പോള് കാറില് ഡീസലില്ലാതെ വന്നപ്പോള് പൊലീസ് ജീപ്പിന്റെ ഊപ്പറില് സവാരികളിച്ചതാണോ കൊച്ചന്? ഹേയ്, അതുമല്ല. (കൂട്ടത്തില് പറയട്ടെ കാര് ഡീസലടിക്കാന് നിര്‍ത്തിയത് സുരക്ഷാ വീഴ്ചയാകുന്നതെങ്ങനെ? പക്ഷേ, ഡീസലില്ലാതെ കാര് മുന്നോട്ടു പോകാതായതാണ് സംഭവം. അതാണ് സുരക്ഷാ വീഴ്ച. അതു മറയ്ക്കാനാണ് "മനോരമേ"ടെ ഭാഷാപ്രയോഗം).\nഇനി മറ്റു മുഖ്യധാരക്കാരിലേക്കുകൂടി ഒന്നു നോക്കാം: നമ്മളെ പേട്ട പത്രം നോക്കി. അതിലും ഒണ്ട് ഒന്നാം പേജില് സങ്കതി: ""ആവേശം അലകടലായി, രാഹുല് ആരവമായി"" ഒപ്പമുണ്ട്, പയ്യന്‍സ് പൊലീസ് ജീപ്പിനുമോളില് കുത്തീരിക്കണ പടം. "വീരഭൂമി" എങ്ങനാ സങ്കതി പറേണത്: അതിലും ഒന്നാം പേജില് കാച്ചീട്ടുണ്ട്, മനോരമേടേം കേരള കൗമുദീടേം അത്ര ഉശിരില്ലെന്നു മാത്രം - ദേ നോക്കൂ - ""ആശ്വാസം പകര്‍ന്ന്, ആവേശമായി രാഹുല്"". അതിലുമൊണ്ട് ""ദേ മാവേലി കൊമ്പത്ത്"" എന്ന ചേലില് പൊലീസ് ജീപ്പ് കെ ഊപ്പര് രാഹുല് മോന്. (എന്തരണ്ണാ ഈ ആശ്വാസങ്ങള്?) അപ്പോള് സങ്കതി ഒള്ളത് തന്നെ! കാല് നടേന്റെ മുന്നേ, സംസ്ഥാന യൂത്തന്മാര്‍ക്കൊപ്പം നടക്കാന് വന്ന കോണ്‍ഗ്രസിന്റെ അഖിലേന്ത്യാ ദൈവം പൊലീസ് ജീപ്പിന്റെ തിടമ്പിലേറി, ഒരു സവാരി ഗിരിഗിരി! ദൃശ്യമാധ്യമങ്ങളില് പുള്ളിക്കാരന് ജീപ്പിനു മോളില് വലിഞ്ഞു കേറണതും അതിനു മോളിലെത്തിയ ഉടന് കുപ്പായത്തിന്റെ കൈ മോളിലോട്ട് ചുരുട്ടിവെയ്ക്കുന്നതും തുടര്‍ന്ന് മാളോരെ (യൂത്തന്മാരെ) നോക്കി ഒരു മന്ദബുദ്ധീടെ ചിരി പാസാക്കണതും കൂടി കാണുമ്പോള് ഒരു സര്‍ക്കസ് കൂടാരത്തിലെ കോമാളിയെ അല്ലേ അനുസ്മരിപ്പിക്കുന്നത്? അതവിടെ നിക്കട്ടെ! നാട്ടില് ചില നിയമോം ചട്ടോം ക്രമോമൊക്കെയുണ്ട്! അത് ലംഘിക്കാന് ഒരു പെരിയ മോനും നിയമം അനുമതി നല്‍കുന്നില്ല. പൊലീസ് ജീപ്പിലെന്നല്ല, ഒരു വണ്ടീടേം മോളില് കേറിയുള്ള സവാരി നിയമം അനുവദിക്കുന്നില്ല. ഇവിടെ പ്രധാനമന്ത്രി സ്ഥാനാര്‍ഥി, നിലവിലെ നിരവധി മന്ത്രി പുംഗവന്മാരുടെ സാന്നിധ്യത്തില്, നിയമപാലകരായ ഒരുപാട് കാക്കികുപ്പായക്കാരു നോക്കിനില്‍ക്കെ മൂന്ന് കിലോമീറ്ററിലേറെ ദൂരം ""ആവേശം വിതച്ച്"" യാത്രയായതായാണ് പത്രവാര്‍ത്തകള് കാണിക്കുന്നത്.\nസംസ്ഥാന യൂത്തധ്യക്ഷന് പറേണത് സങ്കതിക്ക് രണ്ടു മിനിറ്റേ എടുത്തൊള്ളൂ, സുരക്ഷ കരുതിയാണ് പുള്ളിക്കാരനെ മോളില് കേറ്റീത് എന്നൊക്കെയാണ്! സുരക്ഷയ്ക്കായിരുന്നെങ്കില് ജീപ്പിനകത്താക്കാം. ഇനി രണ്ട് മിനിറ്റുകൊണ്ട് മൂന്നു കിലോമീറ്ററ് ഓടിയെങ്കില് അത് ഏറെ അപകടം, സുരക്ഷാരാഹിത്യം! പോരെങ്കില് വേഗപ്പൂട്ടിന്റെ കാലത്ത് കടുത്ത നിയമലംഘനം. ആകപ്പാടെ ഒരു കോമാളി കളി എന്നു പറഞ്ഞ് തള്ളാം. (സംഭവം യാദൃച്ഛികമല്ലെന്ന് ഈ കോമാളിയുടെ നടപടികള് നിരീക്ഷിക്കുന്ന ആര്‍ക്കും സംശയമുണ്ടാവില്ല. കലാവതീടെ വീട്ടിലെ അന്തിയുറക്കോം അമേത്തീലെ ദളിത് കുടുംബത്തീന്നൊള്ള തീറ്റേം (കൂട്ടത്തില് കൊള്ളാവുന്ന പെണ്ണൊരുത്തി അപ്രത്യക്ഷമായെന്ന് അസൂയക്കാര് പറേണുമുണ്ട്) കോഴിക്കോട് ബേപ്പൂരിലെ പാതയോരത്തെ തട്ടുകടേന്നൊള്ള അപ്പം തിന്നലും മനീഷ് തിവാരീടെ പത്ര സമ്മേളനത്തിലെ കലാപരിപാടീം മുംബൈയിലെത്തി മഹാരാഷ്ട്ര മുഖ്യനെ വിരട്ടലും (പണ്ട് പുള്ളിക്കാരെന്‍റ അപ്പന് ആന്ധ്രയിലെ ഒരു പാവം മുഖ്യനെ തെരുവില് അലക്കിയതാണ് കുറേക്കാലം ആന്ധ്രയില് കോണ്‍ഗ്രസിന് പച്ചതൊടാന് പറ്റാതാക്കിയത്) എല്ലാം ഈ കോമാളികളീടെ ഭാഗം തന്നെ.\nഅല്ലേലും എന്തെങ്കിലും ബൗദ്ധികമായ പ്രാഗത്ഭ്യമോ നേതൃശേഷിയോ പ്രകടിപ്പിച്ചല്ലല്ലോ യുവരാജാവ് വാര്‍ത്തകളില് നിറയുന്നത്. മറിച്ച് ഇമ്മാതിരി കോമാളിത്തങ്ങളിലൂടെയല്ലേ! അതവിടെ നിക്കട്ടെ! നമ്മുടെ മുഖ്യധാരാ മാധ്യമശിങ്കങ്ങളോ? ആവേശംകൊണ്ട് മതിമറന്നുള്ള ഉറഞ്ഞുതുള്ളലില് ഈ നഗ്നമായ നിയമലംഘനം കാണുന്നുണ്ടോ? ഇല്ലല്ലോ. മാത്രമല്ല യുവരാജാവിെന്‍റ എഴുന്നള്ളത്തുമൂലം മണിക്കൂറുകള് എറണാകുളം - പുനലൂര് (കായംകുളം വഴി) പാതയില് ഗതാഗതം നിലച്ചതും ജനം പെരുവഴിയിലായതും സഞ്ചാര സ്വാതന്ത്ര്യത്തിന്റെ വല്യപ്പന്മാരായ നമ്മുടെ മുഖ്യധാരാ മാധ്യമങ്ങള്‍ക്ക് മിണ്ടാട്ടമേയില്ലല്ലോ. ഒരു സന്ധ്യയെയും സ്കൂട്ടറില് കേറ്റി വേഷം കെട്ടിയാടിക്കാനും മെനക്കെടുന്നില്ല. നമ്മുടെ മാധ്യമങ്ങള്‍ക്ക് എന്തൊരു നിഷ്പക്ഷത!\nഗൌരി ചിന്ത വാരിക\nLabels: മനോരമ, മാധ്യമം


ജനനം, പഠനം, പ്രവാസം[തിരുത്തുക]\nഗ്രീസിലെ അഥൻസിലായിരുന്നു ജനനം. മാതാപിതാക്കൾ സമ്പത്തും സ്വാധീനവുമുള്ളവരായിരുന്നു. അച്ഛൻ അരിസ്തൊൻ പ്ലാതൊനിൻ ബാല്യത്തിൽ തന്നെ മരിച്ചതിനെത്തുടർന്ന് അമ്മ പെരിക്തിയോൺ വീണ്ടും വിവാഹം കഴിച്ചു. രണ്ടാം ഭർത്താവ് ആഥൻസിലെ പ്രഖ്യാത രാഷ്ട്രതന്ത്രജ്ഞൻ പെരിക്കിൾസിന്റെ സുഹൃത്തായിരുന്ന പൈറിലാമ്പെസ് ആയിരുന്നു. അരിസ്റ്റോക്ലീസ് എന്നായിരുന്നു പ്ലേറ്റോയ്ക്ക് ഇട്ടിരുന്ന ആദ്യത്തെ പേര്. ദൃഡമായ ശരീരപുഷ്ടിയും വിടർന്ന നെറ്റിയും ഉള്ളതിനാൽ വിശാലവക്ഷസ്സുള്ളവർ എന്ന അർത്ഥത്തിൽ പ്ലേറ്റോ എന്ന വിളിപ്പേരു ചെറുപ്പത്തിലേതന്നെ പതിഞ്ഞതായിരുന്നു. ഗ്ലൗക്കോൺ, അദിമാന്തസ് എന്നീ രണ്ടു സഹോദരന്മാരും പോട്ടോണെ എന്ന സഹോദരിയും പ്ലേറ്റോയ്ക്കുണ്ടായിരുന്നു. അമ്മയുടെ രണ്ടാം വിവാഹത്തിൽ ഉണ്ടായ സഹോദരന്റെ പേര് അന്തിഫോൺ എന്നായിരുന്നു.  രാഷ്ട്രീയമായി ഗ്രീക്ക് ചരിത്രത്തിലെ ഒരു നിർണ്ണായക ഘട്ടത്തിലായിരുന്നു പ്ലാതൊനിന്റെ ജനനം. അദ്ദേഹം ജനിക്കുമ്പോൾ പെരിക്കിൾസ് മരിച്ചിട്ട് ഒരു വർഷവും, അഥൻസിനു വലിയ നാശവും അപമാനവും വരുത്തിവച്ച പെലപ്പൊന്നേഷൻ യുദ്ധം തുടങ്ങിയിട്ട് നാലു വർഷവും ആയിരുന്നു. തന്റെ ബാല്യ-കൗമാര-യൗവനങ്ങൾ മുഴുവൻ നീണ്ടു നിന്ന യുദ്ധവും, പെരിക്കിൾസിന്റെ മരണത്തെ തുടർന്ന് അരങ്ങേറിയ എണ്ണമില്ലാത്ത രാഷ്ട്രീയ ഉപജാപങ്ങളും കണ്ടാണ് പ്ലാതൊൻ വളർന്നത്. രാഷ്ട്രീയക്കാരോട്, പ്രത്യേകിച്ച് ജനസാമാന്യത്തിന്റെ കൈയ്യടി മോഹിക്കുന്ന ജനാധിപത്യ വാദികളോടുള്ള പ്ലാതൊനിന്റെ മനോഭാവത്തെ അന്നത്തെ അനുഭവങ്ങൾ സ്വാധീനിച്ചിട്ടുണ്ടാകാമെന്നു വിശ്വസിക്കപ്പെടുന്നു.\nതന്റെ രചനകളിലും പ്ലേറ്റോ പിന്തുടർന്നത് അക്കാദമിയിലെ അദ്ധ്യാപനശൈലിയായ വാദപ്രതിവാദത്തിന്റെ മാർഗ്ഗമാണ്. അതുകൊണ്ട്, അദ്ദേഹത്തിന്റെ കൃതികളെ ഡയലോഗുകൾ (Dialogues) എന്നു വിളിക്കുന്നു. മിക്കവാറും ഡയലോഗുകളിൽ ചർച്ചയുടെ കേന്ദ്രബിന്ദു സോക്രട്ടീസ് ആണ്. പ്രധാന ആശയങ്ങളെല്ലാം തന്നെ അവതരിപ്പിക്കപ്പെടുന്നതും സോക്രട്ടീസിന്റെ പേരിലാണ്. 35 ഡയലോഗുകളും 13 കത്തുകളും (Epistles) അടങ്ങുന്നതാണ് പ്ലേറ്റോയുടെ കൃതികൾ. ഇതിൽ ചിലതിന്റെ ആധികാരികത ആധുനിക കാലത്ത് ചോദ്യം ചെയ്യപ്പെട്ടിരുന്നു. കൃതികൽ ഒന്നും തന്നെ പുസ്തകരൂപത്തിൽ പ്രസിദ്ധീകരിക്കുകയോ അവയ്ക്ക് പ്രത്യേക ക്രമമോ ഉണ്ടായിരുന്നില്ല. ഇന്നു പ്ലേറ്റോയുടെ കൃതികളായി കാണുന്നവയൊന്നും തന്നെ പ്ലേറ്റോയുടെ കാലത്തെ മൂലാധാരമാക്കിയുള്ളവയല്ല. ഒന്നും തന്നെ അക്കാലത്തെ കയി എഴുത്തു പ്രതികളായും ലഭിച്ചിരുന്നില്ല. സി. ഇ. ഒന്നാം നൂറ്റാണ്ടിൽ ജീവിച്ചിരുന്ന ഈജിപ്റ്റിലെ വ്യാകരണ/സാഹിത്യ പണ്ഡിതനായ മെൻഡസിലെ ത്രാസിലസ് (Thrasyllus of Mendes) പ്ലേറ്റോയുടെ രചനകളെ ഗ്രീക്ക് ഭാഷയിലേക്ക് തർജ്ജിമ ചെയ്ത് പുസ്തകരൂപത്തിൽ ആക്കിയിരുന്നു. ഈ പുസ്തകങ്ങൾ ഇന്നു നിലവിലില്ലെങ്കിലും ഇവയെ ആധാരമാക്കി,9- 13 നൂറ്റാണ്ടുകൾക്കിടയിൽ മധ്യകാലത്ത് നിരവധി കൈയ്യെഴുത്ത് പ്രതികൾ ഉണ്ടായിരുന്നു. ഇവയാണ് ഇന്ന് പ്ലേറ്റോയുടെ രചനകളുടെ മുഖ്യ സ്രോതസ്സായി എടുക്കുന്നത്. 1578 ഇൽ ഹെൻട്രി എത്തിഞ് (Henri Etienne) മൂന്നു വാല്യങ്ങളിലായി ഗ്രീക്ക് മൂലവും ഷാങ് ദ് സെറസിന്റെ (Jean de Serres) ലത്തീൻ പരിഭാഷയുമായി പ്ലേറ്റോയുടെ സമ്പൂർണ കൃതികൾ അച്ചടിച്ചിരുന്നു. പ്ലേറ്റോയുടെ കൃതികളെ ആദ്യകാലം, മധ്യകാലം, പിൽക്കാലം എന്നിങ്ങനെ മൂന്നായി തിരിച്ചിട്ടുണ്ട്.\n“ വാർദ്ധക്യത്തിലേക്ക് നന്നായി കടക്കേണ്ടതെങ്ങനെയെന്ന് പ്ലേറ്റോയോളം അറിയാമായിരുന്നവർ ആരുമുണ്ടായിട്ടില്ല എന്ന ഫ്രഞ്ച് എഴുത്തുകാരൻ ലാ റോഷ്ഫുക്കോ(La Rochefoucauld) പറഞ്ഞിട്ടുണ്ട്. ശിഷ്യന്മാരെ അദ്ദേഹം സ്നേഹിച്ചപോലെ അവർ അദ്ദേഹത്തേയും സ്നേഹിച്ചിരുന്നു. അവർക്ക് അദ്ദേഹം സുഹൃത്തും ആദർശപുരുഷനും വഴികാട്ടിയും ആയിരുന്നു. ശിഷ്യന്മാരിലൊരാൾ തന്റെ വിവാഹാഘോഷത്തിന് ക്ഷണിച്ചപ്പോൾ, എട്ടുപതിറ്റാണ്ടുകളുടെ നിറവിലും ഗുരു എത്തി ഉല്ലാസങ്ങളിൽ സന്തോഷപൂർവം പങ്കുചേർന്നു. ആഘോഷങ്ങളുടെ മണിക്കൂറുകൾ കടന്നുപോയ്ക്കൊണ്ടിരുന്നപ്പോൾ, വൃദ്ധദാർശനികൻ വീടിന്റെ ഒഴിഞ്ഞകോണുകളിലൊന്നിൽ ഇത്തിരി ഉറക്കം കൊതിച്ച് ഒരു കസേരയിൽ സ്ഥാനം പിടിച്ചു. പുലർച്ചെ, ആഘോഷങ്ങൾ കഴിഞ്ഞ് തളർന്നുവശായ ശിഷ്യന്മാർ ഗുരുവിനെ ഉണർത്താനെത്തി. രാത്രിയിൽ നിശ്ശബ്ദം, ആർഭാടങ്ങളില്ലാതെ, ഇത്തിരി ഉറക്കത്തിൽ നിന്ന് എന്നന്നേക്കുമായുള്ള ഉറക്കത്തിലേക്ക് അദ്ദേഹം കടന്നുപോയെന്ന് അപ്പോൾ അവർ അറിഞ്ഞു. ഏഥൻസ് മുഴുവൻ അദ്ദേഹത്തിന്റെ ശവമഞ്ചത്തെ അനുഗമിച്ചു. ”\nപ്ലേറ്റോയുടെ ഏറ്റവും പ്രമുഖ ശിഷ്യനായിരുന്ന അരിസ്റ്റോട്ടിൽ പല കാര്യങ്ങളിലും പ്ലേറ്റോയുമായി വിയോജിപ്പിലായിരുന്നു. മാതൃകകളുടെ സിദ്ധാന്തം(Theory of forms) തുടങ്ങി പ്ലേറ്റോയുടെ തത്ത്വചിന്തയിലെ പല മൗലിക ആശയങ്ങളേയും അരിസ്റ്റോട്ടിൽ നിരാകരിച്ചു. തീരെ ലളിതവത്കരിച്ചതെന്നു പറയാവുന്ന താരതമ്യത്തിൽ, പ്ലേറ്റോ ആശയവാദിയും അരിസ്റ്റോട്ടിൽ യാഥാർഥ്യവാദിയും ആയിരുന്നു എന്ന് പറയാറുണ്ട്. അക്കാദമിയിൽ പ്ലേറ്റോയും അരിസ്റ്റോട്ടിലും സം‌വാദത്തിലേർപ്പെട്ടിരിക്കുന്നത് ചിത്രീകരിക്കുന്ന നവോത്ഥാനചിത്രകാരൻ റഫേലിന്റെ ചിത്രം പ്രസിദ്ധമാണ്.  ഇരുവരുടേയും അംഗവിക്ഷേപങ്ങൾ അവരുടെ നിലപാടുകളിലെ വ്യത്യാസം വെളിപ്പെടുത്തുന്നു. ആശയവാദിയായ ഗുരു മുകളിലേക്കു വിരൽ ചൂണ്ടിയിരിക്കുമ്പോൾ, യാഥാർത്ഥ്യവാദിയായ അരിസ്റ്റോട്ടിൽ വലംകൈപ്പത്തി ഭൂമിക്കു സമാന്തരമാക്കി നിർത്തിയിരിക്കുന്നു.\nജനാധിപത്യത്തിനെതിരെയുള്ള പ്ലേറ്റോയുടെ നിലപാട് പ്രസിദ്ധമാണ്. ആധുനികകാലത്ത് പ്ലേറ്റോ ഏറ്റവുമേറെ വിമർശിക്കപ്പെട്ടിട്ടുള്ളതും അതിന്റെ പേരിലാണ്. ഇത്തരം വിമർശനങ്ങളിൽ ഏറ്റവും മൗലികവും നിശിതവുമായത് ബ്രിട്ടീഷ് തത്ത്വചിന്തകൻ കാൾ പോപ്പർ (1902-1994) 1945-ൽ പ്രസിദ്ധീകരിച്ച തുറന്ന സമൂഹവും അതിന്റെ ശത്രുക്കളും (Open Society and Its Enemies) എന്ന പുസ്തകത്തിൽ നടത്തിയതാണ്. പ്ലേറ്റോയുടെ സങ്കല്പത്തിലെ രാഷ്ട്രം, പ്രയോഗത്തിൽ, നുണപ്രചരണത്തിന്റേയും മൃഗീയശക്തിയുടേയും അടിത്തറയിൽ നിലനിൽക്കുന്ന ആധുനിക സ്വേച്ഛാധിപത്യങ്ങളെപ്പോലെയായിരിക്കുമെന്നാണ്, യൂറോപ്പിനെ ഗ്രസിച്ച നാസി ഭീകരതയുടെ പശ്ചാത്തലത്തിൽ എഴുതിയ ആ കൃതിയിൽ പോപ്പർ പറഞ്ഞത്. പ്ലേറ്റോയുടെ ധിഷണയുടെ പ്രഭാവത്തിൽ മയങ്ങി, എല്ലാക്കാലത്തേയും വ്യാഖ്യാതാക്കൾ, അദ്ദേഹം വിഭാവനം ചെയ്ത സമൂഹത്തിന്റെ ബീഭത്സത തിരിച്ചറിയാതെ പോയി എന്നും പോപ്പർ കുറ്റപ്പെടുത്തി.\nസോക്രട്ടീസ് പ്രധാനപങ്കാളിയായിരുന്ന ആശയസം‌വാദങ്ങളുടെ ചിത്രീകരണം എന്ന മട്ടിലാണ് പ്ലേറ്റോയുടെ ഡയലോഗുകളെല്ലാം തന്നെ എഴുതപ്പെട്ടിരിക്കുന്നത്. എന്നാൽ പ്ലേറ്റോയുടെ പേന വരച്ചുകാട്ടുന്ന സോക്രട്ടീസിനെ പരിചയപ്പെട്ടവരെയൊക്കെ കുഴക്കുന്ന പ്രശ്നം ആ ചിത്രീകരണം ഏതളവോളം ചരിത്രത്തിലെ സോക്രട്ടീസിന്റെ ആശയങ്ങളോടും വ്യക്തിത്ത്വത്തോടു തന്നെയും നീതിപുലർത്തുന്നുണ്ടെന്നതാണ്. സ്വേച്ഛാധിപത്യത്തെ പിന്തുണച്ച്, സോക്രട്ടീസിന്റേതെന്ന മട്ടിൽ പ്ലേറ്റോ പ്രകടിപ്പിക്കുന്ന അഭിപ്രായങ്ങൾ സോക്രട്ടീസിന്റേതായിരിക്കാൻ വഴിയില്ലെന്ന് പോപ്പർ പറയുന്നുണ്ട്. ഇതേക്കുറിച്ച് ശ്രദ്ധേയമായ ഒരു നിരീക്ഷണം ഇരുപതാം നൂറ്റാണ്ടിലെ പ്രഖ്യാത തത്ത്വചിന്തകൻ ബെർട്രാൻഡ് റസ്സൽ നടത്തിയിട്ടുണ്ട്.\nതന്റെ ചിത്രീകരണത്തിലെ സോക്രട്ടീസ്, ഏതളവുവരെ ചരിത്രത്തിലെ സോക്രട്ടീസായിരിക്കാൻ പ്ലേറ്റോ അനുവദിച്ചുവെന്നോ, ഏതളവുവരെ ഡയലോഗുകളിൽ പ്രത്യക്ഷപ്പെടുന്നത്, പ്ലേറ്റോയുടെ അഭിപ്രായങ്ങൾ ഏറ്റുപറയുന്ന സോക്രട്ടീസ് എന്നു പേരുള്ള കഥാപാത്രം മാത്രമാണെന്നോ വ്യക്തമല്ല. പ്ലേറ്റോ തത്ത്വചിന്തകനെന്നതിനപ്പുറം അസാമാന്യമാംവിധം ഭാവനാശാലിയായ ഒരെഴുത്തുകാരൻ കൂടിയായിരുന്നു. പ്ലേറ്റോയുടെ കല്പനാചാതുര്യമാണ് ഒരു ചരിത്രകാരനെന്ന നിലയിലുള്ള അദ്ദേഹത്തിന്റെ വിശ്വസനീയതയിൽ നിഴൽ വീഴ്ത്തുന്നത്. അദ്ദേഹത്തിന്റെ സോക്രട്ടീസ് യുക്തിഭംഗങ്ങളൊന്നുമില്ലാതെ,അസാമാന്യമാംവിധം ആകർഷണീയത കാട്ടുന്ന ഒരു വ്യക്തിത്വമാണ്. അത്തരമൊരു വ്യക്തിത്വം സങ്കല്പിച്ചെടുക്കുകയെന്നത് മിക്കവാറും മനുഷ്യരുടെ കഴിവിനപ്പുറമാണ്. പക്ഷേ പ്ലേറ്റോയ്ക്ക് അതിനുള്ള കഴിവുണ്ടായിരുന്നുവെന്ന് ഞാൻ കരുതുന്നു. പ്ലേറ്റോ ആ കഴിവ് ഉപയോഗിച്ചോ എന്നത് മറ്റൊരു ചോദ്യമാണ്\n൩ ^ ഈ പദാർത്ഥപ്രപഞ്ചത്തിനപ്പുറം പദാർത്ഥേതരമായ ഒരു മാതൃകാലോകമുണ്ടെന്നും പദാർത്ഥപ്രപഞ്ചത്തിലെ വസ്തുക്കളും ഗുണങ്ങളുമെല്ലാം ഇതരലോകത്തിലെ അവയുടെ ഗുണസമ്പൂർണമായ മാതൃകകളുടെ നിഴലുകൾ മാത്രമാണെന്നുമാണ് മാതൃകകളുടെ സിദ്ധാന്തത്തിന്റെ ചുരുക്കം.\n↑ 2.0 2.1 2.2 Published:2021, ഡോ: പി. കെ. രാജശേഖരൻ (സംശോധാവ്.). പാശ്ചാത്യ സാഹിത്യസിദ്ധാന്തം. കോഴിക്കോട്: കാലിക്കറ്റ് സർവ്വകലാശാല.\n"https://ml.wikipedia.org/w/index.php?title=പ്ലേറ്റോ&oldid=3709722" എന്ന താളിൽനിന്ന് ശേഖരിച്ചത്\nബി.സി. 427-ൽ ജനിച്ചവർ\nബി.സി. 347-ൽ മരിച്ചവർ\nക്രി.മു. 4-ആം നൂറ്റാണ്ടിലെ കവികൾ\nഈ താൾ അവസാനം തിരുത്തപ്പെട്ടത്: 01:34, 31 ജനുവരി 2022.


കൊടുങ്ങല്ലൂർ സ്വദേശി ഖത്തറിൽ മരിച്ചു | Malayalam News\nകൊടുങ്ങല്ലൂർ സ്വദേശി ഖത്തറിൽ മരിച്ചു\nദോഹ - കൊടുങ്ങല്ലൂർ സ്വദേശി ഹൃദയാഘാതം മൂലം മരിച്ചു. കൊടുങ്ങല്ലൂർ കാവുങ്കൽ അയ്യാരിപറമ്പിൽ പരേതനായ ബാലകൃഷണന്റെ മകൻ ജ്യോതി പ്രകാശ്(ജയൻ- 66)ആണ് താമസസ്ഥലത്ത് ഹൃദയാഘാതത്തെ തുടർന്ന് മരിച്ചത്. കഴിഞ്ഞ 38 വർഷമായി ഖത്തറിൽ ജോലി ചെയ്യുന്ന ജ്യോതി പ്രകാശ് അൽഖലീജ് മോഡേൺ ലൈറ്റ് വർക്കേഴ്‌സ് കമ്പനിയിലെ ഫോർമാനായിരുന്നു.\nമാതാവ് പരേതയായ പത്മാവതിയമ്മ. ഭാര്യ ഗീത. മക്കൾ: ഇന്ദു, രഘുനാഥ്. മരുമക്കൾ: ജഗദീഷ്, രമ്യ. ഹമദ് ആശുപത്രി മോർച്ചറിയിൽ സൂക്ഷിച്ച മൃതദേഹം നടപടിക്രമങ്ങൾ പൂർത്തിയാക്കി നാട്ടിലേക്കു കൊണ്ടുപോകുമെന്ന് ബന്ധുക്കൾ അറിയിച്ചു.


ജെയ്ംസ് ബോണ്ട് താരം സര് റോജര് മൂര് അന്തരിച്ചു – Chandrika Daily\nBy chandrika Tuesday May 23, 2017 15:32 pm\nജെയ്ംസ് ബോണ്ട് താരം സര് റോജര് മൂര് അന്തരിച്ചു\nജെയ്ംസ് ബോണ്ട് കഥാപാത്രത്തെ മിഴിവോടെ അവതരിപ്പിച്ച ബ്രിട്ടീഷ് താരം റോജര് മൂര് അന്തരിച്ചു. 89 വയസ്സായിരുന്നു. റോജര് മൂറിന്റെ തന്നെ ട്വിറ്റര് അക്കൗണ്ടിലൂടെ അദ്ദേഹത്തിന്റെ കുടുംബമാണ് മരണവാര്‍ത്ത…\nജെയ്ംസ് ബോണ്ട് കഥാപാത്രത്തെ മിഴിവോടെ അവതരിപ്പിച്ച ബ്രിട്ടീഷ് താരം റോജര് മൂര് അന്തരിച്ചു. 89 വയസ്സായിരുന്നു. റോജര് മൂറിന്റെ തന്നെ ട്വിറ്റര് അക്കൗണ്ടിലൂടെ അദ്ദേഹത്തിന്റെ കുടുംബമാണ് മരണവാര്‍ത്ത അറിയിച്ചത്. 12 വര്‍ഷത്തോളം ജെയ്ംസ് ബോണ്ടായി അഭ്രപാളിയിലും ആരാധകരുടെ മനസ്സിലും നിറഞ്ഞാടിയാണ്്് റോജറിന്റെ വിടവാങ്ങല്. കാന്‍സര് രോഗത്തെത്തുടര്‍ന്നായിരുന്നു അന്ത്യം.\n”കാന്‍സര് മൂലം രോഗബാധിതനായ ഞങ്ങളുടെ സ്‌നേഹ പിതാവ് റോജര് മൂര് ഇന്ന് സ്വിസ്‌ററര്‍ലാന്റില് വെച്ച് മരണപ്പെട്ടിരിക്കുന്നു”- റോജറിന്റെ മക്കള് ട്വിറ്ററില് കുറിച്ചു.\n1962ലാണ് റോജര് മൂര് അഭിനയരംഗത്തേക്ക് കടന്നുവരുന്നത്. ഇതിന് ശേഷമാണ് 1973-ല് ഇയാന് ഫ്‌ളെമിങിന്റെ വിഖ്യാത കഥാപാത്രമായ ജെയ്ംസ് ബോണ്ടായി റോജര് പരകായപ്രവേശം നേടുന്നത്. പിന്നീട് റോജര് എന്ന പേര് തന്നെ വിസ്മയത്തിലാണ്ടു. ജെയ്ംസ് ബോണ്ട് എന്ന് തന്നെ തികച്ചു വിളിക്കുന്ന അവസ്ഥ വന്നു. 1989 വരെ നീണ്ടു ഈ അവതാരത്തിന്റെ വേഷപ്പകര്‍ച്ചകള്.\nപിന്നീട് 1991ല് യുഎന്നിന്റെ ചില്‍ഡ്രന്‍സ് ഫണ്ടിന്റെ അംബാസിഡറായും സേവനമനുഷ്ഠിച്ചിരുന്നു റോജര് മൂര്.


നികേഷ് കുമാറിന്റെ വാര്‍ത്ത വായന എനിക്ക് വളരെ ഇഷ്ടമാണ്. വളരെ ചടുലവും ആവേശകരവുമാണ് നികേഷിന്റെ വായനാ രീതി. മലയാള വാര്‍ത്ത വായനക്കാര്‍ക്കിടയില് നികേഷ് ഒരു തരംഗം തന്നെ സൃഷ്ടിച്ചിട്ടുണ്ട്. കുഞ്ഞുകുട്ടി പരാധീനതകള് ഏറെയുള്ള ഇന്ത്യാവിഷനെ അതിന്റെ തലപ്പത്തിരുന്നു ഒറ്റയാള് പട്ടാളം കണക്കെ നയിക്കുന്നത് നികേഷ് തന്നെ. മനോരമ, ഏഷ്യാനെറ്റ് പോലുള്ള വന് കുത്തകള്‍കിടയിലും ഈ കൊച്ചു ചാനല് റേറ്റിംഗ് ഇടിയാതെ മുന്നോട്ടു പോവുന്നുണ്ട്. നികേഷ് ചാടിയാല് ഇന്ത്യവിഷന്റെ അപ്പീസ് പൂട്ടും എന്നായിരുന്നു എന്റെയൊരു കണക്കു കൂട്ടല്. എന്നാല് ആ തോന്നല് പൂര്‍ണമായും ശരിയല്ല എന്ന് ഇപ്പോള് മനസ്സിലായി. വേറെയും ചില ആണ് കുട്ടികള് ഇന്ത്യാവിഷനിലുണ്ട്. ഇത് പറയാന് കാരണമുണ്ട്. ഇന്നലെ മുതല് ഏഷ്യാനെറ്റിന്റെ തലമണ്ടക്ക് ഇന്ത്യാവിഷന് അടി തുടങ്ങിയിരിക്കുന്നു. വീ കെ സി സ്ട്രീറ്റ് ലൈറ്റ് ഒരൊന്നാന്തരം ചുറ്റികയാണ്. ഇത് കൊണ്ടുള്ള ഒന്ന് രണ്ടു അടി കിട്ടിയാല് പെട്ടെന്നൊന്നും ബോധം തെളിയില്ല.\nറിയാലിറ്റി ഷോ എന്നാല് സ്റ്റുഡിയോക്കുള്ളിലെ കണ്ണഞ്ചിപ്പിക്കുന്ന സെറ്റും ശരത്-ശ്രീകുമാര് അണ്ണാച്ചികളുടെ സംഗതി ക്ലാസ്സുമാനെന്നു കേരളീയരെ വീണ്ടും വീണ്ടും ബോധ്യപ്പെടുത്താനുള്ള ശ്രമത്തിലാണ് ഏഷ്യാനെറ്റ്. ചാവി കൊടുത്താല് ആടുന്ന പാവകളെപ്പോലെ എപ്പോള് കരയണം എപ്പോള് ചിരിക്കണം എന്ന് പഠിപ്പിച്ചു വിട്ട ഒരു കൂട്ടം ലഗോണ് പുള്ളാരും നാല് മിനുട്ടില് പതിനാറു തവണ കയ്യടിച്ചോളാമെന്ന് കരാറെടുത്തു വന്ന മുപ്പത്തിരണ്ടു പേരും ഉണ്ടെങ്കില് ഇവിടെ എന്തും നടക്കും. 'മലയാലം കുരച്ചു കുരച്ചു' സംസാരിക്കാന് ഒരു രണ്ജിനി, അച്ഛന് ചത്താല് പോലും കരയാത്ത്തവര് ഉണ്ടെങ്കില് അവരെ കരയിപ്പിക്കാന് രണ്ടാഴ്ച കൂടുമ്പോള് എലിവിഷേഷന് (എലിവിഷം കൂട്ടത്തോടെ കുത്തിവെക്കുന്ന പ്രത്യേക കലാ പരിപാടി) ഇത്രയുമായാല് കൃത്യം എട്ടര മണിക്ക് റിയാലിറ്റി പാല് പായസം റെഡി. ഇതൊക്കെ കണ്ട് കുമ്പളം വിഴുങ്ങിയ കുറുക്കനെ പോലെ ടീവിക്ക് മുന്നില് മിഴിച്ചിരിക്കാന് ഞാനും നിങ്ങളും ഉള്ളത് കൊണ്ട് റേറ്റിംഗ് വാണം വിട്ട പോലെ മേലോട്ട്.\nഇതൊക്കെയാണ് കേരളത്തിന്റെ റിയാലിറ്റി എന്ന് സ്വയം വിശ്വസിച്ചും വിശ്വസിപ്പിച്ചും ഇരിക്കുന്നതിനിടയിലാണ് തെരുവിലെ റിയാലിറ്റിയിലേക്ക് ക്യാമറയുമായി ഇന്ത്യവിഷന് ഇറങ്ങിയിരിക്കുന്നത്. പാട്ട് പാടി ജീവിക്കുന്ന തെരുവിലെ പതിനേഴ് കുടുംബങ്ങളെ പങ്കെടിപ്പിച്ചു കൊണ്ട് ഒരു റിയല് ഷോ. ഷോയുടെ അവസാനം എല്ലാ കുടുംബങ്ങള്‍ക്കും ഓരോ വീട്. ആരും എലിവിഷം കുടിക്കില്ല. ആരും എസ്സെമ്മേസ്സില് മുങ്ങി ചാവില്ല. ഒരു കോടിയുടെ ഫ്ലാറ്റ് കണ്ടു ആരും ബോധം കെടില്ല. സംഗതി കലക്കി. ഇതാണ് യഥാര്‍ത്ഥ സംഗതി.\nട്രെയിനിലും ബസ്സിലും തെരുവിലും ഒരു ചാണ് വയറിനു വേണ്ടി തൊണ്ട പൊട്ടി പാടുന്ന പതിനേഴു കുടുംബങ്ങളെ ടെലിവിഷന് സ്ക്രീനില് താരങ്ങളാക്കുക വഴി ഒരു പുതിയ റിയാലിറ്റി ജനിക്കുകയാണ്. ഏഷ്യാനെറ്റിന്റെ ഫ്ലോറസന്റ്റ് റിയാലിറ്റിയില് നിന്നും ഏറെ വേറിട്ട് നില്‍ക്കുന്ന തെരുവ് റിയാലിറ്റി. ശനി ഞായര് ദിവസങ്ങളില് ഇന്ത്യന് സമയം രാത്രി എട്ടര മണിക്ക് തെരുവിലെ ഗായകരും ഇനി താരങ്ങളാവും . വീ കെ സി സ്ട്രീറ്റ് ലൈറ്റ് മൂര്‍ച്ചയുള്ള ഒരു കത്തിയാണ്. എവിടെ കൊണ്ടാലും ചോര പൊടിയും.\nഈ പ്രോഗ്രാം സ്പോന്‍സര് ചെയ്തിരിക്കുന്ന വീ കെ സീ ഗ്രൂപ്പ് ചെയര്‍മാന് വീ കെ സീ മമ്മദ് കോയ, പതിനേഴു വീടുകളുടെ നിര്‍മാണം നടത്തുന്ന കാലിക്കറ്റ് ലാന്‍ഡ് മാര്‍ക്ക് ബില്‍ഡഴ്സ്, അവതാരക (ടെലിവിഷന് പണ്ഡിതന്‍മാരുടെ ഭാഷയില് അവതാരിക) ചിത്ര അയ്യര്, ആമുഖ ഗാനം പാടിയ ശങ്കര് മഹാദേവ്, സംഗീതം നല്‍കിയ ജാസി ഗിഫ്റ്റ്, ഇവര്‍ക്കെല്ലാം പുറമേ ഈ ആശയം നാട്ടു മുളപ്പിച്ചു യാഥാര്‍ത്ഥ്യം ആക്കിയ സംവിധായകന് സുധീര് അമ്പലക്കാട് .. ഇവെരല്ലാം ഒരു പുതിയ ടെലിവിഷന് ചരിത്രത്തിന്റെ ഭാഗം ആവുകയാണ്.\nതെരുവിലെ പാട്ടിനു വിശപ്പിന്റെ ചുവയുണ്ടാവും . അതിനു ലിപ്സ്ടിക്കിന്റെ മണമുണ്ടാകില്ല. ചുറ്റിലുമുള്ള കണ്ണുകളില് ദയനീയമായ ഒരു നോട്ടം പായിച്ച് അവര് പാടുമ്പോള് ശ്രുതി കൊടുക്കാന് നാദബ്രഹ്മം ഓര്‍ക്കസ്ട്രയില്ല. തെരുവില് നിന്ന് ലഭിക്കുന്ന ഒരു കഷണം കുപ്പിചില്ലില് നിന്ന് അവരുടെ സംഗീതം ജനിക്കുന്നു. ഈ റിയാലിറ്റിയില് ആരും തമ്മില് മത്സരിക്കുന്നില്ല. സ്റ്റേജില് ചിരിക്കുകയും സ്റ്റേജിന് പുറത്തു കൊഞ്ഞണം കാണിക്കുകയുമില്ല. എല്ലാ കുടുംബങ്ങള്‍ക്കും കേരളത്തില് അവരിഷ്ടപ്പെടുന്ന ഒരു പ്രദേശത്ത് ഒരു കൊച്ചു കൂര ലഭിക്കും. ഇനി മേല് അവര്‍ക്ക് തെരുവില് ഉറങ്ങേണ്ടി വരില്ല. ഒരൊറ്റ എപ്പിസോഡ് കണ്ട ധൈര്യത്തില് ആണ് ഇത്രയും എഴുതിയത്. . . കണ്ടത് അപ്പോള് പറയുക, ബാക്കി പിന്നെ നോക്കുക എന്നതാണ് എന്റെ ലൈന്. നാളെ എന്താകും എന്ന് പറഞ്ഞു കൂട. റേറ്റിംഗിന്റെ ചക്കരക്കട്ട നുണഞ്ഞ് സ്ട്രീറ്റ്ലൈറ്റ് സ്റ്റാര്‍സിംഗര് ആയി രൂപാന്തരം പ്രാപിച്ചാല് എന്നെ കുതിര കയറാന് വരരുത്.